ongi etorri > Berriak\nIkasleak eta ikasle ohiak elkarrekin ikasturte amaierako bazkarian\nAzken urteotako ohiturari jarraituz, batxilergoko bigarren mailako ikasleek, hirugarren ebaluazioa amaitzen dutenean, elkarrekin bazkaltzen dute ikasturteari amaiera emateko, eta aurreko urteko ikasle ohiak elkartzen zaizkie euren esperientziak kontatzeko. Irakasle, ikasle eta ikasle ohiek ordu batzuek elkarrekin igarotzen dituzte klaseetako seriotasun eta zurruntasunetik alde egin eta lasaitasun giroan. Argazki gehiago http://batxilergoa.leartik.com helbidean\nLaneko zama fisikoa aztertzeko jardunaldia burutu du Fremapek\nEmir Diaz Martinez Ingeniariak eman du hitzaldia. Laneko zama fisikoak langileen osasunean duen eragina, nekea eta istripuen arteko lotura, gorputzeko muskulu eta eskeletoan izaten diren lesioak azpimarratu ditu lehenik.Ondoren, honek guztiak lan absentismoan, produktibitatearen jaitsieran eta akatsak ugaltzean duen eragina izan du aztergai.\nEraikuntzetan kalifikazio energetikoa egiteko araudi berriaz jardunaldia.\nErrenteriako Don Bosco ikastetxean egin da jardunaldia eta Energi eraginkortasuna eta eguzki energia termikoa zikloa ikasten ari direna izan dira bertan. Apirilaren 5ean onartu eta indarrean jarritako legearen inguruko xehetasunak ezagutzeko aukera izan da.\nLeartiker Elikagaien Teknologia Europako Gaztagile Artisauen Bilkuran\nJoan zen astean Cork-en (Irlanda), Europako Gaztagile Artisauen 5. Bilkura ospatu zen eta bertan Leartiker Elikagaien Teknologiak hartu zuen parte. Europako 11 herrialdeetako (Frantzia, Alemania, Holanda, Irlanda, Norbegia, Finlandia, Erresuma Batua, Italia,...) 150 gaztagiletik gora elkartu ziren bertan proiektu amankomunak landu asmoz. Gaztagile eta Esneki Ekozle Artisauen Europear sarea eratu da eta bertako bazkide gara. Gaztandegiak bisitatu, hitzaldiak entzun, gazta dastaketan parte hartu eta lan taldeetan alor ezberdinak lantzen aritzeko denbora izan genuen. Esperientzia oso aberasgarria benetan!\nIkusLAI 1.bideo lehiaketa\nLea Artibai Ikastetxeak IKUSLAI 1.bideo lehiaketa antolatu du. Mugikor edota argazki makinarekin grabatutako bideoak izango dira, ETORKIZUNA ERAIKIZ lelopean. Lehiaketan parte hartzeko bertoko ikaslea izan behar da. Bozketa web orritik egingo da maiatzaren 27tik 31ra bitartean eta saria ekainaren 4an emango da.\nBIDEO LEHIAKETAKO OINARRIAK.pdf\nIngeniaritzan karrera amaierako proiektu onenaren saria I�aki Arrizubietarentzat\nLea Artibai Ikastetxean batxilergoa ikasi eta Bilboko Ingeniaritza eskolara joan zen I�aki Arrizubieta. Goi Mailako Ingeniaritza ikasketak amaitu eta karrera amaierako proiektua aurkeztu du: "Mikroskopio neurriko zuloak egiteko laser industrialak dituen mugak". Karrera amaierako proiektuak aztertu eta saria ematen du Sociedad Espa�ola de Ingenier�a de Fabricaci�n elkarteak, aurten I�aki Arrizubietak aurkeztutako proiektuak eraman du sari nagusia.\nGoimek enpresako instalazioak bisitatu dituzte Fabrikazio Mekanikoko ikasleek\nFabrikazio Mekanikoko Zikloak piezak mekanizatzen eta neurtzen ikasteko atala lantzen da eta ikasitakoa praktikan ikustera joan dira Goimek enpresak Itziarko poligonoa duen produkzio plantara. Goimeken pieza handiak mekanizatu, tratamendu termikoa eman, margotu, neurtu eta bezeroei entregatzeko prestatzen dituzte.\nBatxilergoko sari berezia jaso du Nerea Ibarzabalek\n2011 2012 urteko Batxilergoko Sari bereziak banatu ditu Hezkuntza Sailak. 15 ikasle izan dira saria jasotzen eta horien artean Batxilergoko Sari berezian notarik onena atera duen ikaslea Nerea Ibarzabal Salegi.Diploma eta atzerrian hizkuntza praktikatzeko beka jaso ditu eta uda honetan Bostonera joango da ingelesa praktikatzera.\nEITBren Bilboko instalazioak bisitatu dituzte Batxilergo Teknologikokoek\nIrratsaioak eta telebistako programak egiten dituzten guneak bisitatu ditugu, baita programak grabatzen ikusi ere eta Radio Euskadin goizetan emititzen den irrati saiora zuzenean sartzeko aukera ere eman digute. Gure etxeko sofan eserita ikusten ditugun programak nola egiten diren eta irratian entzuten ditugun saioak nola gauzatzen diren zuzen-zuzenean ikusi ditugu.\nGarraiobideak eta mugikortasun jasangarriaren inguruko lanetan bideoak izan dira nagusi\nEuskara eta garraiobideak, Kafe filosofikoa, Mugikortasun jasagarriaren zergatia, Autoa eta bizikleta elektrikoa, Hiriak nola aldatu diren, Markina-Xemein herrirako proposamenak, ..., izan dira landutako gaiak. Formato desberdinetan iritsi dira proiektuak, pptak, bideoak, erakusketa, lehiaketak, .....\nLeartikerren irudi berria\nLeartiker markaren irudi berria aurkeztu dute.\n- Gaur egun zentro teknolokikoak 30 ikerlari baino gehiago ditu.\n- Europako enpresekin proiektu berritzaileak garatzen dituzte\nIZAR enpresa bisitatu dute Zornotzan Fabrikazio Mekanikoko ikasleek\nMekanizaziorako erremintak egiten dituzte Izar Enpresan, barautsak, fresak, ...., baita igeltseritzan edo arotzerian lan egitekoak ere. 24.000 metro karratuko instalakuntza berriak dituzte erremintak ekoizteko azken teknologiekin prestatuta.\nUdaberri festan inoiz baino trebetasun gehiago izan dira\nKarta jokoak, pokerra, pilota, futbitoa eta Korrika txikian parte hartzeko tartea izan dira goizetik eguerdira bitarteko saioan. Sing starrean kantatzeko dohaiak erakutsi dituzte lau taldetako ordezkariek eta herri kirolen saioa izan da ondoren. Bazkal ondoren trebetasunak eta play backa.\nElikagaiak elaboratu eta dastatu dituzte batxilergoko ikasleak\nElikagaien industriako prozesuak eta kalitatea zikloa ezagutzen izan dira ikasleak, bertoko instalazioak ikusi eta elikagaigintza eta dastaketa tailerrak egin dituzte. Smoothie batidotxoa prestatu eta dastatu dute. Horrez gain beste elikagaien kata ere burutu dute ikusmena, dastamena eta usaimena proban jarrita.\nEp�dico obra ikusi dute Bilbon Latineko eta Literatura Unibertsaleko ikasleek\nEpidiko esklabua da. Bere nagusiak gerrara joan aurretik maite duen neska erosteko eskatzen dio Epidikok nagusiaren agindua bete egiten du. Gerratik bueltan nagusiak jada ez du maite Epidikok erosi zuen neska eta beste bat maite duenez Epidikok tranpa eta iruzurrak egiten ditu neska berria eskuratzeko.\nFagor Arrasate bisitatu dute Batxilergo Teknologikokoak\nTamainu handiko prentsak egiten dituzte Fagor Arrasate enpresan eta horiek ikusteko asmotan joan dira batxilergoko ikasleak Industria Teknologiako irakaslearekin. Iritsi bezain pronto, Toni Azpiazuk, enpresako gerenteak, harrera egin eta produkzioko planta erakutsi die.\nTeknologia astea izango dute batxilergoko lehen mailakoak\nTeknologiako zortzi atal landuko dituzte tailer praktikoetan ariketak eginaz: elektronika industriala, telekomunikazioak, informatika, elikagaiak, efizientzia energetikoa, fabrikazio mekanikoa, diseinu industriala eta administrazioa.\nBanco de Espa�a bisitatu dute Lanbideko ikasleek\nBanco de Espa�ak Bilbon daukan egoitzan izan dira Sistema Financiero ikasten ari direnak. Teorian ikasitakoa hurbilagotik ezagutzeko, Banco de Espa�aren funtzioak, eurosistema eta Europako Bankuaren funtzioak ere azaldu zizkien Bankuko zuzendariak, Guillermo U. Perez Cortesek.\nBBk bertso txapelketa azken kanporaketa jokatu da Lea Artibai Ikastetxean\nLea Artibai eskualdea eta Uribe kosta lehiatu dira eta bost punturen diferentziaz Uribe Kosta pasa da aurrera, izan ere, Lea Artibaikoek 411 puntu lortu dituzte eta Ipar Uribekoek 416. 50 bertsolari 6 taldeetan antolatuta ari dira lehiatzen eta horietatik lau taldek egin dute aurrera. Hurrengo saioak Durangon martxoaren 12an eta Algortan martxoaren 13an izango dira. Saioa, berriz, hil berria den Joseba Erkiziari jarritako bi bertso kantatuta amaitu da.\nGanten izan dira AFkoak enpresa simulatuen ferian\nBruselasera joan dira lehenengo eta bidaia aprobetxatu dute Europako parlamentuan (Bruselas) Euskadik duen delegazioa bisitatzeko, ondoren Parlamentariumera joan ziren eta komisioaren hitzaldia entzuteko aukera izan zuten. Bigarren egunean Ganten eta Brujas bisitatu dituzte.\nLehen sorospenak eta diabetesa tailerra\nLorea Etxaburu gidari dela egin dute lehen sorospen tailerra Administrazio eta Finantzatako ikasleek. Ustekabeko istripu, zauri, estualdi baten aurrean nola jokatu ikasteko aukera izan da eta diabetesa duten pertsonek izan dezaketen estualdian jarraitu beharreko pausuak ere azaldu ditu\nGarraiobideak eta mugikortasun jasangarria lantzen 1. mailakoak\nBideoak ikusi, argazkiak bildu, kalera irten eta elkarrizketak egin, debaterako gaia zehaztu eta alde eta kontrako arrazoiak landu, murala egiteko ideiak aztertu, irudietan nola jarri aztertu eta murala diseinatu ostean marrazkiak egin eta pintatu, informazioa bildu, hautatu eta ikaskideen aurrean aurkezteko moduan prestatu, ?., lana, lana eta lana?.\nAtzerrian lan praktikak egitera joango dira Prestakuntza Zikloetakoak\nBederatzi beka eskatu dira eta bederatzi beka lortu dira Prestakuntza zikloa amaitu ostean lan praktikak atzerrian egiteko. Martxoan eta apirilean joango dira ikasleak atzerrira. Lehenengo abiatuko dena Kepa Arrizabalaga, Leonardo bekarekin Italiako Vincenza herrira joango da.\nGaldakaoko ospitala eta San Mameseko Ingeniaritza eskola bisitatu dituzte batxilergokoek\nGaldakaoko ospitalera joan dira zientzietako ikasleak eta bertako instalazioak bisitatu dituzte ospitalegi gidaren aginduak jarraituz, San Mameseko Ingeniairtza eskola bisitatu dutenek, aldiz, bertan irakasten diren Graduen berri izan dute.\nEnpresa gazteen topagunean izan gara Eibarren\nEnpresa nola sortu, erosketak eta salmentak nola egin, enpresa bateko gestioa nola eraman, ... lantzen dituzte Prestakuntza Zikloak ikasten dituztenak. Eskolan lehen ideiak proposatu eta landu ostean, Eibarra joan dira Enpresa Gazteen Topagunera.\nMarkina-Xemeingo Hondakin Uren Araztegia bisitatu dute biologia eta elikagaietako ikasleek\nUr zikinak nola garbitzen dituzten ezagutzera joan ziren Batxilergoko biologiako ikaslezk eta Elikagaien industriako prozesuak eta kalitatea zikloko ikasleak. Hiru fase nagusi erabiltzen dira Hondakin urak garbitzeko, hondakin solido haundienak kentzeko aurretratamendua, area eta koipeak kentzeko lehen tratamendua eta uraren material organikoak garbitzeko tratamendu biologikoa.\nTelekomunikazio Sistemetako ikasleak Euskaltelen\nTelefono finkoa, mugikorra, internet eta telebistako zerbitzuak eman eta kudeatzeko dituzten baliabideak ikusteko aukera izan zuten ikasleek. Horrez gain, telekomunikazio sareetan erabiltzen diren beste teknologiak ere erakutsi zizkieten.\nPe�as Negras interpretazio zentroan izan dira batxilergoko ikasleak\nMeatze eta industri jarduerak izan dituen ondorioak ikusi eta bertatik ezagutu dituzte baita paisaian gertatu diren aztarnak ikusi eta interpretatzen ikasi ere, izan ere Bizkaiko industriaren bilakaeran eragin handia izan zuten Triano eta Galdames mendietako meategiek.\nMeatzaritza museora joan dira Giza eta Gizarte Zientzietako ikasleak\nBizkaiko industrializazioaren oinarri izan ziren meategiak eta Gallartako Meatzarien Museoan jasota dago Bizkaiko meatzaritzaren historia. Giza- Gizarte-Zientzietako ikasleek historiako ikasgaian jasotako teoriaren ataltxo bat praktikan nola bizi izan zen ikusteko aprobetxatu dute\nAdministrazio eta Finantzatako ikasleak Bilboko burtsan izan dira\nBurtsan egiten diren negozioen berri unean bertan ikusteko aukera izan zuten ikasleek, pantailatan aldatzen zihoazen heinean boltsan erosi eta saltzen ziren baloreak. Indizeak nola kalkulatu eta aldatzen diren ere ezagutu genuen.\nSexu ikastaroa Batxilergo eta Erdi Mailako ikasleentzat\nRafa Godoyk gidatutako ikastaroan giza harremanak, sexu harremanak eta HIESAren inguruko jakingarriak landu dituzte. Batxilergoko lehen mailako ikasleak taldeka egiten dituzte saioak, baita Prestakun Zikloetako Erdi Mailako ikasleek ere.\nDanobat bisitatzen izan dira hiru ziklotako ikasleak\nErregulazio Sistemak, Fabrikazio Mekanikoa eta Mantenimendu Elektromekanikoa ikasten ari diren ikasleak izan dira Elgoibarren Danobat enpresa kooperatibako makinaria ikusten. Ikasketekin lotutako irteera izan da, hain zuzen ere teorian eta eskolako praktiketan ikasitakoa, maila handiagoan ikusi dute.\nUnibertsitateko aukera egin aurretik UNITOURrera joan dira\nGraduko ikasketen inguruko informazioa ematen da UNITOUR ferian eta bertan izan dira Batxilergoko bigarren maila egiten ari diren ikasleak. Erabakiak hartzeko unea da bigarren maila, aurrera begira zein ikasketa egin erabaki behar da eta horretan laguntzen dute Euskal Herriko, estatuko eta atzerriko unibertsitateek euren eskaintzaren berri emanaz. Aurten EHUko standik ez da egon eta ikasleek faltan bota dute, hain zuzen ere, askoren asmoen barruan dagoelako EHUn ikastea.\nECIA-XEMEIN enpresa bisitatu dute Mantenimendu Elektromekanikoko ikasleek\nMetrologian ikasitako teoria praktikan ikusteko aukera ematen du ECIA-XEMEIN enpresak eta bertan izan diren ikasleek metrologiako makina desberdinak ikusi dituzte eta egiten duten lanaren berri eman diete bertako arduradunek.\nHirugiharra eta txorizoak prestatu dituzte Elikagaietako ikasleek\nElikagaien industriako prozesuak eta kalitatea ikasten duten ikasleek eta Elikagaien Industrian produktu berriak lantzen dihardutenek haragiaren atala landu dute eta produktu berriak elaboratu dituzte. Hirugiharra eta txorizoak egin dituzte.\nBotero eta Oldenburgen obrak ikusi dituzte Bilbon Arte eta Giza Zientzietako ikasleek\nArteko ikasleek landu berriak dituzte Botero eta Oldenburgen obrak gelan eta aukera aparta etorri zaie Bilbon bi erakusketak pare-parean gertatu direlako, Guggenheimen Claes Oldembrugen lanak eta Arde Ederretako museoan Boteroren lanak.\nKiroldegietako bero instalazioak bisitatzen izan gara Eskoriatzan eta Aretxabaletan\nEguzki energia termikoa eta eguzki energia fotoboltaikoa erabiltzen dute energia sortzeko eta instalazioak bisitatzerakoan euren berri eman ziguten baita igerilekuaren berokuntza eta klimatizazioa nola egiten duten ere. Ur instalazioak ere erakutsi zizkiguten eta ur bero sanitarioa ere.\nLan harremanetako eztabaidak konpontzeko kontziliazio mahaiaren saioan\nBilbora joan dira Fabrikazio Mekanikoko produkzioa, Telekomunikazio eta Informatika Sistemak, Automatizazioa eta Robotika Industriala eta Administrazioa eta Finantzak ikasten ari diren ikasleak. Helburua, Lan Harremanak ikasgaian ikasitakoa aurrez aurre ikustea.\nEnpresa simulatuen topaldian izan dira Administrazio eta Finantzatakoak\nAzkoitira iritsi eta stand-a jarri zuten lehenbizi, arduradunak Administrazio eta Finantzatako Prestakuntza Ziklokoak, laguntzaileak Giza-Gizarte zientzietako batxilergoko ikasleak. Batzuek horma dotoretu bitartean besteak mahaian produktuak, katalogoak eta erosketak zein salmentak egiteko paperak antolatu zituzten.\nJaizkibelgo Telekomunikazio instalazioak bisitatzen izan gara\nTelekomunikazio eta Informatika zikloko ikasleak Jaizkibel mendira joan dira. Bertan daude Euskal Herriko IRRATI-TELEBISTA. MUGIKOR eta TETRA sareen telekomunikazio azpiegiturak. Itelazpi enpresako teknikariek instalazioetan dauden gailuen azalpen teknikoak eman dizkigute.\nNobel Sariei galderak egitera joan gara Bilbora\nPedro Migel Etxenike moderatzaile dela eseri dira mahaian Sir Tim Hunt (Nobel Saria 2001), Aaron Ciechanover (Nobel Saria 2004) eta Gines Morata (Asturiasko Printzea Saria 2007). Ikasle asko euren hitzak entzuteko adi-adi, tartean Pedro Migel Etxenikeren alaba eta Lea Artibai Ikastetxeko lau ikasle. Saioaren aurkezpena Pedro Migel Etxenikek egin du eta ondoren hizlari bakoitzak bere ibilbidearen berri eman du.\nEuskararen egunean MIHILUZE lehiaketan 1BGGZ irabazle\nIkasleek antolatu dute MIHILUZE saioa Euskararen egunean. Lehenengo mailako bi taldek eta bigarren mailako beste bi taldek hartu dute parte lehiaketan. Ikusle taldekideak eta Erdi Mailako Prestakuntza Zikloetako ikasleak.\nMakinen segurtasuna, komertzializatzea eta prest jartzea\nJardunaldia 2006/42/CE Makinen Direktiba berria eta 1644/2008 Errege Dekretuaren azalpenak emanaz hasi zen eta jarraian �1435/1992 Errege Dekretuari buruzko desberdintasunak erakutsi zituzten.Ondoren Makinak komerzializatzeko eta zerbitzuan jartzeko arauak zehaztu zituzten, besteak beste, funtsezko baldintzak, arau harmonizatuak eta salbuespenak.\nAFko ikasleak Bilboko Epaitegian izan dira\nBi epaiketa ikusteko aukera izan dute Administrazioa eta Finantzak ikasten ari diren bigarren mailako ikasleek bata kontentzioso administratiboa eta bestea epaiketa zibila. Kotxeari eragindako kalteak nork ordaindu behar dituen erabaki behar zen lehen epaiketan eta istripu baten ondorioz bajan egindako egunak gehiegizkoak izan diren ala ez erabaki behar zen bigarren epaiketan.\n3D evolution, antzerkia ingelesez\nLondonen Olinpiar Jokoak dira eta teknologia berriekin prestatutako aurkezpena egiteko arazoak daude. Makinak huts egiten du baina ekitaldia egin egin behar da eta hor hasten da irudimena lanean. Aretoa jendez beteta dago, beraz, zergatik ez egin pertsonekin makinak proiektatzeko pentsatuta zegoena?\nGlobal Training bekak eskolako bost ikaslerentzat\nLan praktikak atzerriko enpresatan soldata kobratuz egiteko aukera zabaltzen dute Global Training bekek eta eskaera ikasle askok luzatu ohi dute, Lea Artibai Ikastetxekoek ere bai. Hona hemen Global Training beka eskuratu duten ikasleen zerrenda: Jon Haitz Baciola, Axular Basterretxea, Alain Rio, Josu Egia eta Joana Zugadi.\nIngeniaritzan Mailako Espediente Onenaren Saria bi ikasle ohiri\nBatxilergoa Lea Artibai Ikastetxean egin eta Bilboko Ingeniaritza eskolara joan ziren Iraitz Legarra eta Jon I�aki Arrizubieta. Elektronika Industrialeko Ingeniaritza ikasi du Iraitz Legarrak eta Industria Ingeniaritza Jon I�aki Arrizubietak. Biak ala biak Mailako Espediente Onenaren Sari Berezia lortu dute. Batezbesteko notak honakoak dira: Iraitz Legarrak 8,66 eta Jon I�aki Arrizubietak 8,61.\nTalde dinamika lantzen izan dira Ibarrezkerra eskolan\nEnpresa Gaztea proiektuan dabiltzan ikasleak joan dira Bilbora talde dinamika lantzera Bizkaiko beste ikastetxeekin bat eginda: San Viator, Maristak, Lea Artibai, .... Biribil handi batean eserita ikasle eta irakasleak Zerk apasionatzen zaitu? galderari erantzun diote.\neta zure laguna? 4 ipod zotz egin ditugu\nAretoan elkartu eta bi multzotan banatuta zeuden lehiaketan parte hartu duten ikasleen zenbakiak, kutxa batean lagunak eta besteak ikasleak. Ikasle batek hautatu ditu lau irabazleak eta honako hauek izan dira. Lagunen taldean: Ioritz Urizarbarrena eta Imanol Goitia. Ikasleen taldean: Egoitz Elezgarai eta Aitor Serrano. Zorionak!\nMakinen segurtasunaz tailer praktikoa enpresetako teknikarientzat\nFREMAPek antolatutako ikastaroa izan da eta inguruko enpresetako ordezkariak izan dira tailer praktikoan. Plazak mugatuak izan direnez enpresa bakoitzetik teknikari batek izan du parte hartzeko aukera.\nZeu ere izan zaitezke enpresari!\nPrestakuntza Zikloetako bigarren mailako ikasleak izan dira DEMAk antolatutako saioan. Nola ikusten duzu zeure burua hemendik 10 urtera? Enpresa baten jabe izatea gustatuko litzaizuke? Zeintzuk izan litezke enpresari? pertsona nagusiak, adin ertainekoak, pertsona gazteak, .....\nNerea Ibarzabalek Euskadiko Batxilergoko sari berezia eskuratu du\nBatxilergoko Sari bereziak 15 ikasleri ematen zaizkie eta 15 horien artean Nerea Ibarzabalek puntuaziorik handiena lortu du, beraz, Euskadiko Batxilergoko Sari berezietan Ikasle bikainena izan da eta hori ziurtatzeko agiria eskuratuko du, baita 964 euroko saria ere eta atzerrian ingelesa ikasteko programan parte hartzeko aukera ere izango du\n48 ikasletatik 47k gainditu dute selektibitatea ohiko saioan\nSelektibitateko fase orokorreko probak egin dituzte ikasle guztiek eta fase espezifikoko ikasgai bat, bi edo hiru datozen ikasketetan nota premia ikusten zuten ikasleek. Selektibitateko batez besteko nota, 6,36koa izan da eta Lea Artibai Ikastetxeko batez bestekoa 6,63koa. 2011-2012 ikasturteko batez besteko nota orokorra, berriz, 7,12koa izan da.\nOhorezko matrikulak eta Batxilergoko sari bereziak\nOier Onaindia, Nerea Ibarzabal eta Maialen Hernandezek eskuratu dituzte 2011-2012 ikasturteko ohorezko matrikulak. Hiru ikasle horiez gain beste bost ikaslek ere badute Batxilergoko sari berezietara aurkezteko aukera: Janire Garate, Martzel Arriaga, Ainhoa Basterretxea, Andrea Burgoa eta Paula Moralek.\nEKIPO ETA TEKNOLOGIA BERRIAK\nLEARTIKER- Elikagaien Teknologiak, lehiakortasuna hobetzeko helburuarekin eta erronka berriei aurre egiteko asmoz, ekipo eta teknologia berriak eskuratu ditu. Besteak beste, hauek dira eskuratutako ekipo berriak: Atmosfera eraldatuan eta second skinean ontziratzeko Ulma Smart 500 modeloko ontziratze makina, gatzura eta edarientzako PRODELeko Armfield FT18-E Ultrairagazketa Unitatea, gatzura, esnea eta esnekien analisiak burutzeko FOSS-en MilkoScan FT2 Sistema, eta Telstar-en Lyoquest -�C/ECO laborategiko liofilizadorea.


San Inazio eguna ospatu zen atzo Altzon | El Diario Vasco\nTolosa GoierriSan Inazio eguna ospatu zen atzo Altzon\nSan Inazio eguna ospatu zen atzo Altzon\nEderki egin zuten dantza Oxabi taldearekin.\nYARZA ALTZO. Martes, 1 agosto 2017, 00:58\nHerriko zaindariaren eguna izan zuten atzokoa Altzoko jaietan, ekitaldi ugarirekin ospatu zena. Gauerdian Saninazio martxa jo eta dantzatu zen, Oxabi taldearen kon-tzertuaren aurretik. Arratsaldean herritarrek dantza-soka eskaini zuten, lehengo urtean berreskuratutako ohitura berrituz. Gainera, helduentzako toka txapelketa antolatu zen. Herritar ugarik parte hartu zuten eta, berdinketa haustearen lehia ondoren, Joseba izan zen garaile.\nAtzo goizean haurrentzako toka txapelketa antolatu zen eta ondoren gazteen arteko jokoak antolatu ziren. Aurten Joseba Otaegi eta Mikel Larrañaga aizkolarien eta Mikel Lopategi 'Urra' eta Aimar Irigoyen harri-jasotzaileen laguntza izan zuten. Bi taldeetan banatuta proba ezberdinak osatu behar izan zituzten: aizkoran, harriak jasotzen, kixki biltzen, txingak eramaten, estraperloan, goxokiak irin artean bilatu, dardoekin globoak puskatu eta, nola ez, Chiquilin gailetak ura edan gabe jan. Garaipenetan berdinduak amaitu zuten dema eta soka-tiran egin zuten berdinketa hausteko. Bi tiraldiren ostean talde urdina zen garaile. Herritar eta bisitariz bete zen plaza, guztiek ederki pasa zuten gazteak animatzen.\nAltzoko San Inazio jaiak gaur, abuztuaren 1ean, amaituko dira. Goizeko 11:00etan haurrentzako jolasak antolatu dira. Amaieran parte hartzaile guztientzako hamaiketakoa eskainiko da.\nArratsaldean, 16:00etan Elordi elkarteak antolatutako mus txapelketa hasiko da. Izena emateak 15:30ean irekiko dira. Gainera, haurrentzako puzgarriak egongo dira. 18:00etan Frontoi Zaharberrituko Pelota Txapelketako Finalak jokatuko dira eta ondoren zahagi ardoa izango da plazan nahi dutenentzat. Afalondoren, 22:30etan Artea eta Alurr dantza taldeek emanaldia eskainiko dute jaiei amaiera emateko.\nEl parque Elosegi abrirá sus puertas después de carnavales\nCaritas Tolosaldea atendió a más de tres mil personas en 2016 y reclama un centro de día Kate auzoko San Inazio festak amaitu dira


Goiekik, NBF Negozio Berrien Fabrikaren irekierarekin ospatu zuen 25 urteko ibilbidea - GOIEKI · Goierriko Garapen Agentzia ·\nAzken eguneratzea: 21 Otsaila 2019\nBi entitate hauek duela 25 urte landu genuen plan estrategikoan definitu genituen lan lerroak garatzeko sortutako entitateak dira. Honez gain, Goierriko Garapen Agentziaren hirugarren lan lerroaren garapenean, NBF aurkeztu dugu, enpresa ekimen berriei aukera emateko Goierriko berrikuntza gunean eraiki berri den eraikuntza.\nHemen ikus dezakezue Goiekiren 25 urte hauetako ibilbidearen bideoa:\nJendetsua izan zen atzo antolaturiko ekitaldia. Goierri Eskolako areto nagusian hasi ginen 25 urteak ospatzeko egin genuen ekitaldiarekin eta ondoren NBF (Negozio Berrien Fabrika edo New Business Factory) bisitatuz amaitu genuen. Bertaratu zen jendearen artean Iñigo Urkullu Lehendakaria, Markel Olano Gipuzkoako Ahaldun Nagusia, Arantxa Tapia Ekonomiaren Garapena eta Azpiegituretako Sailburua, Goieki osatzen duten herrietako alkateak, Goiekiko presidente ohiak, Goierri Valleyko enpresak eta beste hainbat entitate eta enpresetako ordezkariak izan genituen.\nEskerrak eman bertaratu zineten guztioi, segi dezagun elkarlana giltza bezala hartuta etokizuneko Goierri lantzen. EGIN ETORKIZUNA, EGIN GOIERRI!


Zigarroa piztu duenean, orduantxe agertu da zerbitzaria. Keinu horren zain egon izan balitz bezala.\nKristalaz bestaldera, zabuetan ari dira haurrak. Prakak bustiko zaizkie, pentsatu du Juliak. Baina ez du errieta egiteko gogorik.\nKafea txepel dago. Utzi du kikara platertxoaren gainean. Inguru honetako ostatuek, pentsatu du, usain bera dute denek. Pareta horikara zikinetan itsatsita, halako patina. Bataioak, ezkontzak, farias latzak, xanpain merkea, dena dago pareta hauetan. Hemen dago argazkia, hemen daude iji-aja eta aiene guztiak.\nEta pentsatu du bera bakarrik dagoela. Eta kamareroa mahaiak prestatzen ari dela larunbata delako, afariak izango dituztelako. Eta berak zer egiten duen hor, bakarrik bere soineko arrosarekin, kanpoan haurrak elkarrekin haserretzen diren bitartean.\nZigarroari zupada eman eta txarraldia sartu zaio. Errepide bihurria madarikatu du berriro. Baina beste zupada bat eman dio hala ere. Soineko arrosak zigarroa eskatzen duela uste du. Bizitza hurrengo soinekoa dela iruditzen zaio batzuetan.\nEusebio abiatu denean, betiko ezinegonak menderatu du. Ostatutik ateratzen den errepide meharrean gora ikusi du autoa, gurpilen arrastoa breatu bustian, eta lehen bihurgunean desagertutakoan gogoratu da aitarekin, fabrikatik etorri eta bere hanken gainean eserarazten zuenean. «Hau da nire printzesa!, munduan parerik ez duena!».\nOndoko mahaiak txukuntzen ari dira.\nPoltsa arrosatik lapitza atera eta ezpainak apaintzen hasi da ispilu txikian. Beste zupada bat eman dio zigarroari.\nErrepideraino erortzen diren mendi mazelak oihan basa dira, sasi itxiak eta zuhaixka moldatu gabeak. Behelainoak ezkutatuta dauzka. Kristala eskuz garbitu eta hotzikara lepotik irristatzen sentitu du Juliak. Errepidean auto bat ikusten du aldian behin. Argiei jarraitzen die begiradarekin, errebueltatik agertzen direnetik errebueltan desagertzen diren arte.\nHiru irudi txiki kulunkan ari dira. Ez du atertzeko itxurarik. Tabernako miradoretik hona, Juliak puntuzko txaketa bildu du bizkar gainean.\nEusebio iritsi denean, kikaran bi euli daude azukre hondarretan milika.\nKoñaka eskatu du gizonak.\n— Jose Marik eskumuinak eman dizkit, Felisaren partetik.\nHurrengoan Jose Mariren andrea etorriko dela esan dio, eta horrela elkarrekin kafea hartuko dutela, eta hitz egin ahal izango dutela, haurrak jolasten diren bitartean.\nEzin du botagura ahaztu. Esan dionean, ez ote den haurdun egongo galdetu dio Eusebiok. Ez ote den berriro egongo. Gizon honengan zer ikusi zuen galdetu dio Juliak bere buruari. Zer, honengan. Zergatik bera. Askotan galdetu dio hori bere buruari.\n— Atera ezan zientotres.\n— Julia, mugi hadi!, mahaiak prestatu behar ditinagu!\nBeti noka bortitz hori.\nAhizpak bazekien taberna zuloa traidorea zela. Gizonak harropuztu egiten zirela. Horrelaxe esan zion ahizpa txikiari:\n— Gizonak harrotu egiten ditun hemen, Julia. Direnak baino halako bi gehiago agertzen ditun barra inguruan.\nMarik mahaiak zerbitzatzen zituen.\n— Mari, zer dugu afaltzeko?\n— Ondo dakizu. Beti galdetzen didazu gauza bera.\n— Zurekin hitz egiteko. Bestela ez didazu kasurik egiten.\nJuliak barre txikiak egiten zituen barraren atzean, eta berari ere inoiz «Julia, politte, non eseriko gara gaur?» galdetuko ziotela pentsatzen zuen, eta berak ez entzunarena egingo zuela Marik bezala, zertarako eta berriro galdera bera entzuteko, beste ezertarako ez. Entzuteko «Julia, flana zuk egin duzu?, orduan bi hartuko ditut»; edo «Tartaren krema baino gozoagoak diruditen ezpain horiek probatzen utziko bazenit».\n— Julia, mugi hadi, neska! Ekartzan bi botila ardo! Eta sifoia!\n— Whiskia, Julia.\nHori ere izan zen. Soilik bera eta bere koadrilakoendako gordetzen zuten botila horia nola eskatzen zuen. Nola edaten zuen trago txikitan, benetan gustatuko balitzaio bezala.\nEta esku txuriak izan ziren. Eta bulegoko jantzia, gorbata eta guzti. Begiratzeko modua ere bazen. Lagunekin Bartali eta Coppiren gainean nola hitz egiten zuen. Nola kontatzen zuen Giroko etapa, Il Campionissimok aurkariari bidoia eskaini zionekoa erasoa jo baino lehentxeago —«hartu Gino, hartu dena, eta edan ezak, edan ase arte»—. Etapa guztietako emaitzak kaiera txikian erakusten zituen, arkatzez hartutako oharrez. Eta entzun egiten zioten besteek.\n— Eusebio, aurtengo Giroan zer?\nMonje hegalaria aipatzen zuen berak. Eta River Plateko jokalari hura, Di Stefano bera aulkian utziko zuena.\n— Atera whiskia, Julia —esaten zion.\nEta nola orrazten zen, atzeraka. Nola eskatzen zion kafesnea arratsaldero, bazkalostean ostatura hurbiltzen zen bakoitzean. Nola egiten zion klik ezkerreko begiarekin.\nBihotza zartatu zion neguko igande batez. Kalean euria bota ahala, ostatuan kopak beteta.\n— Mari hori emakume ederra duk. Andre-andrea.\nEusebio barran zen lagunekin.\n— Horrek aukeratua dik gizona, Eusebio; ez daukak zereginik.\nJuliak dena entzuten zuen edalontziak garbitzen.\n— Bera ez bada, txikia izango duk. Igoal-igoalak dituk biak. Bata ez bada bestea, aditzen? Niretako izango duk, bata ez bada, bestea!\nEta kopa hustu zuen trago batez, besteen barre algaren artean.\nJuliak hitz eman zuen ez ziola utziko harroputz horri, bera ez zela bigarrena izango.\nWhiskia eskatzen zion arratsaldero, bazkalostean kafea hartzera hurbiltzen zenean, edo koñaka. Eta nokarik ez. Eta ezker begiaz klik.\n— Utziko didazu etxera laguntzen? —esan zion behin batean.\n— ...Eta horrela ez zara aspertuko.\nEzin du koñaka jasan. Osaba ostatuan sartzen zeneko pattar fuertearen usaina ekartzen dio gogora. Musu hezeak —«emadan muxu, politte!»— eta azala lija bezalakoa. «Emadan muxu!».\n— ...horrela elkarrekin hitz egin ahal izango duzue.\nEusebio autora abiatu da ezer galdetu gabe. Juliak haurrei hots egin die. Prakak bustita dituzte.\nBadaki berak eskatu diola. «Eusebio, hurrena zurekin joango gara, eta kafea elkarrekin hartuko dugu bidean».\nAutoan sartu direnean, ostatuko neskak inbidiaz begiratu dio Juliari.\nHonek beti pentsatu du Eusebio tratante ona izango zela. Feria egunetan ostatua betetzen zuten valentziarrekin ondo moldatuko zela. Senarra, ordea, lagunen artean harrotzen zen, bera «beste klase batekoa» zela esanez, kafesnea eta whiskia egunero eskatzen zituelako.\nJuliak ez daki nola ezkutatu, are gutxiago liberak. Poltsa arrosarekin fardel txikia estutzen ari da gonapean.\n— ¿Algo para declarar? —guardia zibilak.\nEta muga gaindituta, haurrek, ea zergatik eztabaidatzen duten horrela. Zer gertatu den. Eusebiok «Isiltzeko!» oihu egin die. Eta isildu egin dira.\nAskotan Julia eta haurrak ez dira ia jaitsi ere egiten. Errepide bazterreko ostatu parera iritsitakoan, txiza egitera aterarazten ditu umeak. Musua garbitzen die poltsan beti eramaten duen belakiarekin. Izekok gauza bera egiten zion berari. Eta bera beti haserretzen zen gisa berean, haurrak ere beti haserretuko dira tema horrekin. Baina Juliak zikin ikusten ditu beti musu gorriak.\nAutoren bat igarotzen da noizean behin. Kamioi bat edo beste ere bai. Amak ipuinak kontatzen dizkie bitartean.\n— Ez dakit zertarako ekartzen gaituzun.\n— Zuk esan zenuen-eta etorri nahi zenuela! Tira, horrela garbiago da dena.\n— Horrexegatik: ez dakit zergatik ekartzen gaituzun.\nEta hor bukatzen da hizketaldia. Juliak badaki noiz bukatzen den hizketaldia, Eusebiok tratanteen begirada hori jartzen duenean.\nOstatu atzeko bideko lehen errebueltan auto bat agertu da astiro. Malda erdian gelditu da. Juliak isiltzeko esan die haurrei. Argiak piztu-itzali egin dira bi aldiz, eta Eusebio autotik irten eta etorri berriarengana abiatu da oinez, ezer esan gabe.\nOtsoarengandik babesteko etxeak egin behar izan zituzten hiru txerritxoen ipuina kontatzen hasi da Julia, eta eskailera ilunetik mehatxuka igotzen zen mamuarena. Bi eta hiru bider kontatu behar izaten ditu. Beti berdin.\n— Kontatu txikia zinenekoa, ama!\nHaurrak konturatu gabe, Juliak bi gizonen siluetei begiratzen die tarteka. Arratseko argi apalarekin asmatu behar du, baina auto handiaren aurreko eserlekuetan keinuka ari direla iruditu zaio.\nBadaki herrian geratu diren ahizpek baino zorte hobea izan duela. Batzuetan pentsatze hutsak animatu egiten du. Oroitzen da hirira iritsi zirenekoa, Eusebioren leku aldaketa zela-eta. Taxiaren atzealdean hiru haurrak lo zirela, etxe handi eta garbiak iruditu zitzaizkion denak, dotoreak eta tristeak. Gogoratzen du ezinezkoa iruditu zitzaiola hainbeste argi guztiak batera piztuta, eta txoratuta utzi zutela dena islatzen zuen ibaiko zubien itzalek. Gogoratzen ditu printzesa ezagunen izenak kaleetan, eta isiltasuna udazkeneko gau hartan, taxiaren motorraren hotsa baino ez, altzoan haurrak lo, kristalaz bestaldean mundu berria. Mundua.\nEusebio eta bera harro itzultzen ziren: «Egunero entsalada eta kafea». Eta ahizpak harrituta: «Egunero kafea?».\nJuliak lagundu egiten die herrira joaten denean. Egun handia izaten da ahizpa nagusiarentzat, eskailerak garbitzen dituen bitartean min guztiak nori kontatu badaukalako.\n— Osaba, ukuilura jaitsiko zara?\nEta osabak ezetz, bukatua duela ukuilukoa, eta larrera joan behar duela, edo Anastasiorengana. Orduan badaki osaba ostatura joango dela, eta eskailerarekin hasten da. Eman eta eman eskuilarekin, harik eta osaba goitik behera agertzen den arte, ukuiluan ibiltzeko zatekin.\n— Osaba, igo behar duzu?\nEta osabak ezetz. Eta eman eta eman eskuilarekin, eskailerako mailei dirdira berezi hori atera nahian, harik eta, halako batean, behetik gora osaba ukuiluan ibiltzeko zatekin agertzen den arte. Eta lasto pizar lokaztuak maila guztietan.\nLanpernak, otarrainak, izen horiek guztiak ikasi zituzten Eusebioren tratuei esker. Ikasi zuten frantses pixka bat ere, frantsesei ulertzeko moduan. Etxean gaztelaniaz egiten zuten.\n— Gu beste klase batekoak gara, Julia —esaten zion—, orain hirian bizi gara.\nJuliari ahaztu egiten zitzaion-eta batzuetan.\n— A, les petits! Ils sont mignons!\nAndrea ikusten zuenero —betaurreko beltz zorroztuak, gizonari «A, Eusebió!» esateko modua— lixiba usaina etortzen zitzaion Juliari. «Les petits» eta «mignons» ere nazkarekin esaten zuela iruditzen zitzaion, txikiei lepoa bihurritzeko tentazioari eutsi ezinean edo. Juliak ezin zuen eraman egongelatik alde egin behar izatea, Eusebiok andre frantsesarekin bakarrik uzteko agintzen zionean. Orduan inoiz baino tratanteagoa iruditzen zitzaion senarra. Orduan andre frantsesa adina gorrotatzen zuen.\nHurrengo egunean txitxardinak izaten ziren bazkaltzeko. Eta afaltzeko. Eta senarrak whiskia eta etxeko zapatilak ateratzeko eskatzen zion Juliari. Eta edalontzia jartzen zuen besaulkiaren beso gainean, fariasa pizten zuen, eta Juliak haurrak ateratzen zituen telebista gelatik, bazekielako Eusebiok lasaitasuna nahi izaten zuela.\nBehin, andre frantsesari egindako ohiko bisita baten ondotik, Juliak inoiz zabaltzen ez zuen armarioa zabaldu zuen. Barrastadan, hantxe azaldu zen diru montoia, plater halako begien aurrean. Ehunka billete. Milaka libera. Harri bihurtuta egon zen une batez. Gero atea itxi zuen, bekatua egin izan balu bezala.\nGauean amets egin zuen billete guztiak eskaileratik behera barreiatzen zirela tximeleten antzera, eta osabak zikindu egiten zituela bere zatekin, eta ukuiluraino irristatzen zirela, eta behiek zanpatzen zituztela han, eta simaur azpian desagertzen zirela azkenean.\nIstripuarena gertatu zenean, lankideak deitu zion. Laino itxia sartu zitzaiela, poliki zetozela bai, baina errebuelta batean autoak eskuina jo eta bazterrera egin zutela.\n— Eusebio zaurituta dago, baina ez du ezer larririk. Laster iritsiko gara.\n— Laster iritsi, nondik?\nLaster iritsiko zirela. Eta telefonoa eskegi zuen.\nSenarra ikusi zuenean, atorra urraturik eta besoak marrakoz beteta, aitarekin gogoratu zen Julia. Eta Eusebiok gogor besarkatu zuenean, odola zein beroa den pentsatu zuen.\nEskumuturretik ukondoraino iristen zen zauririk luzeena.\n— Medikua ezta aipatu ere —agindu zion Eusebiok—.\nEtxeko kristal bat hautsita zauritu zela, hori esango zutela. Amodioa egin zutenean, Juliak ez zuen ezertxo ere sentitu, eta izutu egin zen.\nEusebiok maiz igurzten du besoa. Keinu oso berea du. Ukabila ixten du eta zauriak laztantzen hasten da. Masajeak ematen ditu ia beso osoa zeharkatzen duten orbain arrosetan, hitz egiten duen bitartean. Besaurrea bihurritzen du, ariketak egingo balitu bezala. Beste batzuetan azalean atximurka hasten da, opiltxoak egiteko orearekin lanean.\nAzal azpian antzematen ditu kristal puskak, harri kozkorrak. Hala esaten du. Esan ohi du gorputzak libratuko dituela poliki-poliki, mareak bere hondakinak harean uzten dituen modu berean; eta hala agertzen dira, hala agertu dira orain arte, zati guztiak. Duela gutxi atera zaio azkena, abisatu gabe. Zauri lehorra orbain handienetik ireki zen, eta kristal muturra agertu zenean eskuz atera zuen. Zauria itxi egin zitzaion berriro. Juliari nazka ematen dio, eta haurrek atsegin dute. Jokoa dela iruditzen zaie.\n— Oraindik badira batzuk barruan. Sumatzen ditut azal azpian. Batzuetan trabes jarri eta beren tokian jartzen ibili behar izaten dut.\nMutilatua dela esaten du barrez.\n— Mutilatua, baina zein gudatan, Eusebio? —galdetzen diote lagunek olgetan.\nHaurrak zorabiatuta daude etxera iritsi orduko. Eusebio aurreratu da. Juliaren inguruan, sei beso, zintzilik eta kexuka.\nGizonaren oinzolen arrasto lohiak korridorean eta sukaldean luzatzen dira. Zapatak mahai azpian bota, egongelan eseri eta oihu batean: «Julia, whiskia».\nTelebistaren aurrean, edalontzia eskuan, gogobeterik sentitu da. Egun ona izan da, pentsatu du lehen tragoxka hartu duenean.\nJulia, sukaldean, ahizparekin gogoratu da. Eta aitarekin, «etorri, nire printzesa» esanez. Negar malko lodiek bidea egin dute masailetan. Hirira iritsitakoan Eusebiok eta berak amodioa egin zuten lehen aldian bezala.


Pentsio motak eta pentsioen bideragarritasuna – Bizilan\nPentsio motak eta pentsioen bideragarritasuna\nEstatu espainolean hiru pentsio mota daude: kontributiboak, ez kontributiboak eta osagarriak.\nPentsio kontributiboen kasuan, bete beharreko beste baldintza batzuetaz gain, gutxieneko denbora bat kotizaturik izan behar dugu pentsio kontributiborako eskubidea izateko. Era berean, jasoko dugun pentsioaren kopurua gure bizi laboralean kotizatu izan dugunaren (eta enpresak ere gugatik kotizatu duenaren) araberakoa izango da.\nPentsio ez kontributiboak inoiz kotizatu ez dutenentzat edo pentsio kontributiboa jasotzeko nahikoa kotizaziorik ez dutenentzako prestazioak dira. Mota bi daude: jubilazioa eta baliaezintasuna. Kopurua finkoa izango da, beti ere zenbat familiakide garen kontuan izanda.\nPentsio osagarriak pentsio pribatuak dira. Hauen artean norbanakoek kontratatutako pentsio planak daude edota enpresa mailako BGAEak (borondatezko gizarte aurreikuspeneko erakundeak). Azken hauek dira, esaterako, Itzarri (Eusko Jaurlaritzako langileak), Elkarkidetza (aldundiak eta udalak), Geroa (Gipuzkoako enpresak)…\nPentsio publikoak bideragarriak ez direla entzuten dugu maiz. Lelo hau ez da berria. Pasa den mendeko 80’-90’ hamarkadetatik botere politiko eta ekonomikotik –batez ere bankatik- errepikatu ohi digute. Ematen diren arrazoiak: bizi itxaropena gero eta luzeagoa dela, pentsio publikoak handiegiak direla, pentsio bakar bat ordaintzeko gutxienez hiru langileren ekarpena behar dela…\nAzken hamarkadetan zehar burutu diren pentsio erreforma guztiek pentsio publikoak suntsitzea izan dute helburutzat. Izan ere, pentsio pribatuen planak kontratazea bankarentzat itzelezko negozioa da. Hipoteken eta kredituen negozioak goia jo ostean, azkenik ikusi dute erronka honen azken txanpara heltzeko aukera eta botere politikoak atea guztiz zabaldu die, krisia aitzakiatzat: erreformen bitartez eta erretserba funtsa gastaturik, besteak beste. Pentsio publikoen sistema ez dago berez krisian, porrotera eramaten ari dira, nahita eta jakinda.\nKohesio sozialaren, elkartasunaren, ondasun publikoaren eta gure eskubide eta duintasunaren kontrako erasoa izateaz gain, pentsio pribatuek bankari baino ez diote mesede egiten. Honelako pentsioek ez dute jubilazio duinik bermatzen eta, gainera, badakite hilabete amaierara ozta-ozta heltzen garen langileoi aurrezki pribaturik izatea ezinezkoa zaigula guztiz.\nPentsio sistema propioa Euskal Herrian\nEspainiako botere politikoak, gobernuan edozein alderdi dagoela ere, argi utzi du bankaren interesak zainduko dituztela gure bizitzen gainetik. Euskal herritarrok gaurko eta biharko pentsio duinak bermatzeko daukagun bide bakarra pentsio sistema publiko propioa eratzea da, hemen erabakitzea herritarron eskubideak behingoz bankaren negozioei nagusituko zaiela.\nPentsio publikoen euskal sistema martxan jartzea eta jubilazio duinak bermatzea posiblea da. Eta ez guk diogulako, baizik eta horren inguruan egin diren ikerketa guztiek hala erakusten dutelako; izan ere, euskal ekonomisten gehiengoak, 2017ko Ekonometroak azaldu bezala, honen aldeko hautu argia egiten dute. hortaz, beharrezkoa dugun gauza bakarra honi ekiteko borondate politikoa baino ez da.\n• Gasteizko Legebiltzarraren aurrean mobilizatu dira pentsionistak\n• Rajoyk eskainitako ogi-papurrak oso urrun daude euskal pentsionisten aldarrikapenetatik\n• Euskal instituzioek pentsio duin eta publikoak bermatu behar dituzte euskal langileentzat\n• “Adarra jotzen digute, irainduak sentitzen gara”, diote pentsiodunek


"OMEren arabera, eraikin batean bizi direnen %20ak sintoma beretsuak agertzen dituenean, eraikina gaixo dago". (Arg.: Josu Santesteban)\nZer da bioeraikuntza?\nBioeraikuntzak zentzua ematen dio eraikuntzari, arkitektura tekniko eta konbentzionala humanizatzen du, eta arkitektura tradizionala errespetatzen du. Eta hori guztia, bere jarduerak gure planetan eta eraikinetan bizi garenon osasunean duen talka kontuan hartuta. Bioeraikuntzak gizakiak bere inguruko eraikinekin dituen harremanak aztertzen ditu. Izaera integrala du: etxe bat eraikitzeko behar diren materialak hartzen ditu kontuan, baita hura eraikitzeko tokia ere.\nZein neurritan eragin dezakete eraikinek gure osasunean?\nZaila da zehaztasunez hitz egitea, pertsona bakoitzak sentsibilitate ezberdina baitu, baina alergiak, hipersentsibilitateak eta ingurugiro gaixotasunen kasuak hazten doaz, eta faktore komunak dituzte: atmosferaren kutsadura, aldaketa klimatiko antropogenikoa, erradiazio ez ionizatzaileenganako esposizioa, kimika sintetikoz egindako produktuak... Gure egunerokoan aurki ditzakegun eragile kutsakorrak dira, eta horietako batzuk gure eraikinetan daude, bai erabili diren materialengatik, bai mantentze eta aireztatze lan eskasak egin direlako baita bestelako eraikuntza patologiengatik ere.\nIzan ere, gure denboraren ia %90 ematen dugu eraikinen barruan.\nBai, hori dio OME Osasunaren Munduko Erakundeak. EPAk (AEBetako Ingurugiro Babeserako Agentzia), gainera, zera dio: eraikinen barruko airea kanpokoa baino 3-5 aldiz kutsatuago dago. Beraz, ziurtatua dago elementu kutsakorrenganako esposizioa. Gainera, naturarengandik urruntzen goaz, eta natura da gure organismoa erregulatzen duena. Beraz, geroz eta tresna gutxiago dugu defentsarako.\nKontziente al gara horretaz?\nOrokorrean, ez. Gure eguneroko estresantean, ingurugiroarekiko harremana ez da lehentasuna izaten. Sektoreari, gainera, ez zaio interesatu izan airearen kalitateaz, erradiazioez edota eraikuntza materialek isurtzen dituzten sustantziez hausnartzea. Gure etxeen azaleko edertasunaz arduratu izan gara, eta material naturalen erabilera hippien txabolekin, antzinako eraikinekin edo ordaindu ezin ditugun goi mailako etxeekin lotu ohi dugu. Baina ez da hala: eraikin eder batek barrutik eta kanpotik behar du ederra, eta horretarako ezinbestekoa da osasungarri izatea. Horrek, berez, ez luke kostu handiagorik eragin beharko.\nZer da eraikin gaixo bat?\nBertan bizi direnak gaixotzen dituena. OMEren arabera, eraikin batean bizi direnen %20ak sintoma beretsuak agertzen dituenean –arnas bideen lehortze eta narritadura, azalaren eta begien narritadura, buruko mina, nekea, hotzeriak– eraikina gaixo dago. Zentralizatutako aireztatze sistemak, akabera sintetikoak, hezetasun erlatibo baxua, hermetismo handia eta mantentze desegokia duten eraikinak dira.\nEta zer da eraikin osasungarri bat?\nOsasuna ez da gaixotasunik eza, ongizate fisiko, mental eta sozial osoa baizik. Beraz, eraikin osasungarria osasuna ematen diguna da, ez bakarrik gaixotzen ez gaituena. Eraikin osasungarri batean, arkitekturak, ubikazioak, inguruarekiko harremanak eta materialek konforta, ongizatea, eta hortaz, osasuna eskaini beharko lukete. Ingurugiroarekiko errespetuz eraikitakoak dira. Bizitzarako pentsatutako, eraikitako eta habitatutako eraikinak.\nIzatez, ez da ezer berririk. Arkitektura tradizionala berreskuratzean datza.\nHori da. Bioeraikuntzak herri arkitekturan erabili ohi diren materialak berreskuratzen ditu, gaur egungo beharretara egokituz. Eraikuntzak motor ekonomiko gisara izandako hazkundeak eraikuntzarako epeak aldatzea ekarri zuen, etekinak bizkortuz. Eraikitzeko artetik hormigoi armatura pasa ginen, obra handietara, garapen teknologiko handietara, naturak ematen dizkigun materialak alde batera utziz. Ahanzturak gainbeheran doan ondare tradizionala utzi du, itxuraz balorerik ez duen iragana aurkeztuz, eta modernitatearen eta aurrerapenaren itxurak eginez. Baina errealitatea da gure eraikuntza tradizioa bizirik dagoela, aberatsa dela, eta bere iragana izateaz gain, balio handia duela orain eta etorkizunean.\nBioeraikuntza mendiko txabolarekin lotu da. Irudi hori aldatu nahi duzue.\nEgia da modu horretan egindako etxe txiki asko daudela mendian eta landa eremuan, errazagoa izan delako ingurugiroarekin lotura hori nahi duten promotore pribatuak aurkitzea. Baina bioeraikuntza batez ere hirian da beharrezkoa, han behar delako osasuna, lurra eta ingurune naturala berreskuratu. Horregatik behar du garaikidea izan. Bioeraikuntza, izan ere, ez da joera estetiko bat, bizileku osasungarri, eraginkor eta jasangarri baten beharra baizik. Eta bat dator joera estetiko garaikideekin. Beraz, mendiko txabola bat egin dezakegu, baina baita etxebizitza eraikin bat ere, hiri erdian. Natura bera da mugak jartzen dituena.\n“Nire ama etxea margotzen ari zela intoxikatu zen, margoaren lurrunarekin. Susto hutsa izan zen, baina orduan hasi nintzen arkitekturaren beste ate batzuk jo eta eskuak lokatzetan sartzen. Literalki: lurrarekin lan egiten hasi nintzen, arkitektura tradizionalari buruz ikasten, eta ekologia eta osasunari buruz hausnartzen. Pirinioetan bioeraikuntzan aritzen zen aparejadore batekin hasi nintzen lanean, Carmenekin. Gero, ni Indiako Auroville Earth Institutuan nintzen bitartean hil zen: martxan utzi zuen obraren bat edo beste, eta hartu egin nituen. Egun, bioeraikuntzaren irakaskuntzan dihardut, eta Espainiako Baubiologie Institutuko lehendakariordea naiz. Zaragozako La Almunia Unibertsitatean diplomatu nintzen arkitektura teknikoan”.\nKanal hauetan artxibatua: Arkitektura | Ekologismoa


genre_facet:"EIMAk onetsitako materialak" author_facet:"Elhuyar Hizkuntza Zerbitzuak" topic_facet:"Fabrikazio mekanikoko produkzioaren programazioa (Heziketa Zikloa). Goi maila" topic_facet:"Instalazioa eta mantenimendua (Lanbide Arloa)" topic_facet:"Muntaia- eta mantentze-lan elektriko/elektronikoak (Modulua)" topic_facet:"Metal-eraikuntzen industrietako segurtasun-planak (Modulua)"\nGeneroa / Forma: EIMAk onetsitako materialak Egilea: Elhuyar Hizkuntza Zerbitzuak Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila Proposatutako gaia: Instalazioa eta mantenimendua (Lanbide Arloa) Proposatutako gaia: Muntaia- eta mantentze-lan elektriko/elektronikoak (Modulua) Proposatutako gaia: Metal-eraikuntzen industrietako segurtasun-planak (Modulua)\n1 Fabrikazio Mekanikoa (Lanbide Arloa) 1 Fabrikazio Mekanikoen Industrietako Segurtasun Planak (Modulua) Fabrikazio mekanikoko produkzioaren programazioa (Heziketa Zikloa). Goi maila 1 Galdaketa eta pulbimetalurgiaren bidezko produkzioa (Heziketa Zikloa). Goi maila Instalazioa eta mantenimendua (Lanbide Arloa) 1 Kalitatearen kudeaketa,laneko arriskuen prebentzioa eta ingurumen-babesa (Modulua) Gehiago ... 1 Lan Arriskuen Prebentzioa (Heziketa Zikloa). Goi maila 1 Lanbide Heziketa 1 Mantentze-lan elektromekanikoa (Heziketa Zikloa). Erdi maila 1 Mantentze-lanen eta kalitatearen prozesuak eta kudeaketa (Modulua) 1 Mekatronika Industriala (Heziketa Zikloa). Goi maila 1 Metal-eraikuntzak (Heziketa Zikloa). Goi maila Metal-eraikuntzen industrietako segurtasun-planak (Modulua) Muntaia- eta mantentze-lan elektriko/elektronikoak (Modulua) 1 Sekuritate baldintzetatik deribatutako arriskuak (Modulua) Guztiak ikusi ... gutxiago ...


txapelketen historia Archives - Bertsolari\nPosts Tagged "txapelketen historia"\nTxapelketen historia: bertso jarriak. Manex Agirre\nTxapelketen historia: bertso jarriak. Manex Agirre Doinua: Jardin bat zuretzat 60ko harmakada Ai, gerraoste luze Ilun ez bestea Debeku ofizialen Kronika tristea “Bertsolariak izan Behar du ilustrea” Basarrik nahi du zerbait Abiaraztea Zein zail, baina ederra den Zerotik hastea. Hamarkadan aurrera Apur bat eginez Istilu batek jartzen Gaitu oroiminez Txistu olatu bati\nTxapelketen historia: 2005-2009. Iratxe Ibarra\nTxapelketen historia: 2005-2009. Iratxe Ibarra – Lau urtekoa Testua: Iratxe Ibarra Argazkiak: Bertsolari Aldizkaria Legegintzaldi bateko datak ematen badute ere, Bertso Txapelketa Nagusietakoak dira. Bertsolari aldizkaritik deia jaso ostean, zalantzan geratu nintzen. Entzule lez 2000-13 bitarteko txapelketa bat aukeratzea ia ezinezko egiten zitzaidan, eta, kostata, azkenean, bi aukeratzea erabaki dut… Zergatik hautatu ditudan\nTxapelketen historia: 1997. Parte-hartzaileen argazkiak\nTxapelketen historia: 1997. Parte-hartzaileen argazkiak – Txapelketen historiaren inguruko erreportaje sorta honetan, ikusle batzuei guk proposatutako hamarkadaren barruan txapelketa bat aukeratzeko eskatu diegu. Hamarkadako bi lagun. Baina 90eko hamarkadan bi bertsolari txapelketa nagusi besterik ez ziren jokatu, 93koa eta 97koa. Bai Joxerra Garziak eta bai Amaia Agirrek 93koa hautatu zuten. Ez genuen 97koa aipamenik gabe


Transmisioa da sari nagusia - Goierriko Hitza : Goierriko Hitza\nTxotx egin, kupeletik, edalontzira, eta edalontzitik, zurrut batean zintzurretik behera. Hori da sagardoaren ibilbide ezagunena, sagardotegi denboraldian behin eta berriz errepikatzen den erritua. Baina, aurretik, askoz bide luzeagoa egiten du sagardoak: sagastitik hasita, kupelera bitartekoa. Aspaldi, inguruko baserri askotan zeuden sagastiak eta sagardoa egiten zuten bertakoentzat zein ingurukoentzat, baina garai horiek urrun geratu direla onartu behar da, hortaz, askorentzat, erabat ezezaguna da sagardoak egiten duen bidearen zati hori.\nEuskal Herrian edari klasiko eta herrikoia da sagardoa. Sagardoak betidanik izan du garrantzia etxeko edari bezala, XIX. mendea baino lehen, egunero kontsumitzen zen edari alkoholduna zen Bizkaiko, Gipuzkoako, Nafarroako iparraldeko eta Ipar Euskal Herriko mendietako familia askotan. Baserritar askok duela zenbait hamarkada arte sagardoa familian kontsumitzeko egiten zuten. Aurrerago taberna eta ostatuetan saltzen ere hasi ziren. Sagardotegien tradizio zabala hortik dator.\nNahiz eta sagardoak egungo kontsumo gizartean antzina zuen nagusitasunik ez izan, Euskal Herrian ondarea da. Horregatik, sagardoaren ekoizpen prozesu osoa ezagutzera emateko helburuarekin, geroz eta gehiago dira, ibilbide gidatuak antolatzen dituzten sagardotegi eta museoak, besteak beste.\nGoierrin bertan, Ordizian, udako aisialdi eskaintza edo esperientzia turistikoetako bat izan ohi da. Ordiziako garai bateko sagardotegien historia eta tradizioa ezagutzeko, argazki zaharrak bidez, eta herrian zehar ibilbidea eginda, XX. mendeko lehen hamarkadetan Ordizian zeuden sagardotegiak ezagutzeko aukera ematen dute. Oiangu parkean Udalak duen sagastia ikusi, sagarrondoek dituzten ezaugarriak, sagarren barietateak eta polinizazio prozesua ezagutu… Eta ibilbidea amaitzeko, Ordiziak mantentzen duen sagardotegira, Tximista sagardotegira bisita. Bertako familiak sagardotegiaren historia eta bilakaera ezagutzeko, sagardoa egiteko erabiltzen duten prozesuaren azalpenak ematen ditu.\nTxapelketa kirol taldeekin\nUrteko sasoi hau, sagardoa egiteko garai bete-betea dela aprobetxatuz -iraila bukaera urri hasiera inguruan hasten da sagar biltzearekin eta azaro erdi aldera arte iraun ohi du-, sagardoaren ekoizpen prozesua ezagutzera emateko proposamen edo ekimen berri eta dibertigarria jarri dute martxan Tximista sagardotegikoan; txapelketa moduko bat antolatu dute, non herriko zazpi kirol klubetako kideak parte hartzen diren, taldeka sagarra bildu, sagardoa egin eta sagardo onena egiten duenak, 500 euroko saria irabaziko duen.\nAitor Esnaola Tximista sagardotegiko arduradunak eman ditu sare sozialen bidez jarrai daitekeen ekimen honen inguruko xehetasunak: «Bisita gidatuak-eta egiten dira, sagardoa eginda dagoenean, jendea sagardotegira etortzen denean batik bat,… baina beste pauso bat eman nahi genuen. Ekoizpenaren prozesu osoagoa bizitzeko proposamen berri eta berezi bat bilatzen hasi ginen, jendea parte hartzera motibatuko zuena, eta bururatu zitzaigun, goiz pasa bat edo arratsalde pasa bat egitea. Ideia hori garatzen joan ginen eta azkenean, pentsatu genuen, herriko kirol taldeekin egin genezakeela zerbait».\nHala, kirol taldeekin harremanetan jarri eta erantzuna «oso ona» izan zen, «denei iruditu zitzaien ideia ona zela».\nKirol desberdinetan jarduten duten zazpi talde ari dira parte hartzen; pilota, futbol, eskubaloi, errugbi, triatloi, igeriketa eta hegats igeriketa taldeak.\nTxapelketa honek zertan datza azaldu du Esnaolak: «Zazpi kupela txiki dauzkagu, 350 litrokoak, gure dolareak, prentsada batean ematen duen etekina, 600 bat kilo sagar sartuta». Horrek eskatzen du lehenago «sagarra jaso, egun berean sagarra jo, eta berehala sagarra usteldu gabe uztea». Beraz, «talde bakoitzarekin sagastira joan, eta bertan, sagarra nola jasotzen den azaldu; sagarrondoa astindu, sagarrak nola erortzen diren helduta daudenean, lurrean dagoen sagar pila horrek ez duela balio, sare bat jarri, nola jasotzen den ikusi…».\nSagastiko lanak bukatuta, «sagardotegira etorri eta han jarraitzen dugu; sagarra garbitu, elebadoretik joaten da, handik dolarean sartzen da eta prentsatuarekin. muztioa ateratzen da, muztio gozo-gozoa da, ondoren alkohola bihurtuko den azukrez gainezka dagoena, probatu eta kupelara doa». Txapelketan parte hartzen ari den talde bakoitzak egindako sagardoari, fitxa bana jarrtzen diote.\nOndoren, «martxoan, kupela bakoitzeko sagardoa botilaratu, eta horrela gordeko dugu hilabete pare bat, maiatza bukaera arte, zeren botilan egiten du azkeneko hartzidura».\nEsnaolak argitu duenez, «normalean, urtarrilean, hartzidura alkoholikoa, hau da, azukrea alkohol bihurtuta dago, eta ondoren hartzidura malolaktikoa egiten du, beste pare bat hilabete behar izaten ditu horrek». Abendu bukaerarako, prozesu orokorrenak «bukatuta» daude. Abendu-urtarriletik, martxora «hobetzen» joaten da, sagardoak «eboluzionatu» egiten du, eta ondoren, «botilan ere hartzen du azkeneko puntu hori».\nMaiatzean, Fraisoro laborategira eramango dituzte sagardo botilak. Han, analisi fisiko-kimikoak egin eta erabakiko dute, zein taldek egin duen sagardorik onena.\nMomentuz, irabazlea zein den ez dakigu, baina nor moldatu den hobe galdetuta, Esnaolak broma artean dio, «denetik» egon dela, baina «guztiak ondo moldatu» direla aitortu du. «Hau gainera ez da zeinek lan gehiago edo gutxiago egin, ez da konpetizio bat nork sagar gehiago bildu, ez, ez! Gehiago da, sagardoa nola egiten den prozesu hori lehen pertsonan ezagutzea eta bitartean ondo pasatzea, hori da egitasmo honen helburua».


Ayuntamiento de Bertizarana - Lan Eskaintza\nReparazea - Narbarte bidea\nInstantzia eta formulario ofizialak\nUdaletxearen osoko bilkurak\nEdiktuak eta ordenantzak\nEdiktoa: 2021eko ekitaldiko aurrekontuen aldaketak\nUdal Bandoa: euskara ikasteko ikastaroak\nUdal Bandoa: Gaitasun digitaletan hastapen mailako ikastaroa - Copia\nEdiktua. Trakzio mekanikoko ibilgailuen gaineko zerga 2021\n2021 ekitaldiko aurrekontuko 7. aldaketaren hasiera bateko onespena\nEdiktua. 3. 4. 5. eta 6. aurrekontuko aldaketen hasiera bateko onespena\nEdiktua. 2020ko kontuak\nUdal bandoa argi mozketa\nUdal Bandoa: 22/3/2021\nUdal Bandoa: 08/3/2021\nIII. Adjudicación definitiva de los pastos de IZUA - Copia\nII. Adjudicación provisional de los pastos de IZUA - Copia - Copia\nI. Adjudicación provisional de los pastos de IZUA\nSubasta Pública Aprovechamiento Pastos de Izua\nLegasako Eskolan Dirulaguntza (3)\nLegasako Eskolako Jantokiari dirulaguntza\nDirulaguntza Legasako Eskola (1)\nDirulaguntza Legasako Eskola (2)\nHELPBIDEA plakak jartzea\nNarbarteko pisu baten enkantea\nEdiktoa Landa eta hiriko udal Zerga\nNafarroako Gobernuko Dirulaguntza\nEuskara ikasteko diru-laguntza\nUdal bulegoa zabalik\nBETIZARANAKO UDALAREN LAN ESKAINTZA LANGABEZIAN DAGOEN PERTOSNA BAT ZERBITZU ANITZEKO LAGUNTZAILE GISA KONTRATATZEKO.\nBertizaranako Udalak enplegu eskaintza hau izapidetzen du Nafar Lansare Nafarroako Enplegu Zerbitzuko Zuzendari Gerentearen 2018ko martxoaren 7ko 251/2018 Ebazpenaren oinarriekin bat etorriz eta Nafar Lansare Nafarroako Enplegu Zerbitzuko Zuzendari Gerenteak Tokiko Entitateei diru-laguntza baimendua Nafarroako Aldizkari Ofizialean, martzoaren 1etko 47. alean argitaratutako otsailaren 9ko 52E/2021 Ebazpenarekin bat etorriz.\nLangabetu baten lanaldi osoko lan-kontratazioa eskaintzea, Bertizaranako Udalean mantentze lanetarako eta askotariko zerbitzuetarako laguntzaile lanpostua betetzeko, 2021ko maiatzaren 2tik azaroraren 2a bitarteko aldian sei hilabetez.\nLanaldi osoko lan kontratua, aldi baterakoa, maiatzaren eta azaroaren artekoakoa. Soldata E mailakoa.\nLan eskaintza honetara honako baldintza hauek betetzen dituzten pertsonak aurkeztu ahal izango dira:\n-Langabea izatea eta Lansare-Nafarroako Enplegu Zerbitzuaren mendeko Enplegu Agentzian enplegu eskatzile gisa izena emanda egotea.\n-B1 gidabaimena izatea.\nMEREZIMENDU GISA BALORA DAITEZKEEN IRIZPIDEAK\nHonako irizpide hauek hartuko dira kontuan lanpostua lortu nahi duten pertsonek aurkeztutako kurrikulumna eta ekaintzak baloratzeko orduan:\n-Bideak eta bideak mantentzeko eta garbitzeko lanetan esperientzia izatea.\n-Igeltserotzari buruzko ezagutzak.\n-Bereziki kalteberak diren kolektibo hauetako batekoa izatea:\n1- Errenta bermatua jasotzen duten pertsonak; gutxienez ere %33ko desgaitasuna frogatzen dutenak; genero indarkeriaren biktima diren emakumeak; babes sistema batetik etorrita autonomia prozesu batean sartuta dauden 18 eta 21 urte bitarteko gazteak; eta 51 urtetik gorakoak\n2- 45 urtetik gorako gizon emakumeak edo 30 eta 44 urte bitartekoak eta iraupen luzeko langabeak (gutxienez 12hilabeteko langabezia aurreko 18 hilabeteetan).\n- Enplegu-eskatzaileak mendeko pertsonak bere kargura izatea.\nIZENA EMATEKO EPEA ETA MODUA\nLan eskaintza honen iragarkia argitaratu ondoren, interesdunek udalera jo beharko dute martxoaren 22tik martxoaren 31a arte (biak barne).\n-Telefonoz, bulego orduetan (08:30-14:00etara).\n-Posta elektronikoz: udala@bertizarana.eus\n- www.bertizarana.eus wegunearen egoitza elektronikoan aurkeztutako eskabidearen bidez.\nHAUTAKETA ETA KONTRATAZIO PROZEDURA\nIzangaien eskaerak jaso ondoren, Udala pertsona horiekin harremanetan jarriko da, Andres Echenique Iriarte alkate jaunak elkarrizketa bat egin dezan. Elkarrizketak banaka egingo dira udaletxeko instalazioetan edo telefonoz, COVID 19 ak sortutako pandemia egoera deta eta ezarritako segurtasun neurriak errespetatzu, eta gehienez ere 5 egun naturaleko epean, izangaien zerrenda jasotzen denetik zenbatzen hasita.\nKontratazio organoa Alkatetza izango da, Alkatearen Ebazpen bidez.\nBertizaranan, 2021eko martxoaren 22an.\nAkats zuzenketa zehapen araubidean\nMaiz egindako galdera-erantzuanak\n9/2020 Foru Dekretua zehapen araubidea jasotzen duena\n13/2021 ERREGE LEGE DEKRETUA MASKAREN ERABILERA\nUdala 948 59 20 18\nMalerrekako Mankomunitatea 948 45 17 46\nNafarrako SOS 112\nTokiko informazioa 012\nBertizaranako Udala · Frontoiko Plaza, 11. 31793 Nabarte · Lege oharrak · T 948 59 20 18 · udala@bertizarana.eus


Txinako plastikozko PET hariztia etxeko eskuilen fabrikarako eta fabrikatzaileentzako Xinjia\nEtxeko eskuilarako plastikozko PET hariztapena\nSalmenta beroa pa610 filament pro ...\nNylon Filament PA salmenta beroa ...\nSalmenta beroa PA 66 eskuila harizpia\n0,5 mm PA6 gardena gardena ...\nNylon pa 610 harizpi hortza ...\nPBTren propietateez gain, PETek ezaugarri hauek ditu: indarra eta gogortasuna; nekearen erresistentzia, marruskadura erresistentzia, erresistentzia kimikoa eta beroaren erresistentzia\nEzaugarria: elastiko ona Erabilera: Erratza Zuntzaren luzera: 1100 mm Finitatea: 0,20-1,80 mm Jatorria: Jiangsu, Txina\nMarkaren izena: XINJIA\nHornikuntza gaitasuna: 200000 Kilogramo / Kilogramo Hilean\nPaketearen xehetasunak ： PE hodia, 25 kg kaxa marroi bakarrean\nPortua ： Shanghai edo Nanjing\nDiametroa 0,18-1,80 mm\nKolore Bezeroek hala eskatuta\nZeharkako sekzioa Biribila, triangelua, hutsa, etab\nEbaki-luzera 25mm-tik 1220mm-ra\nMultzoaren diametroa 50mm edo 80mm\nOntziratzea PE hodia\nKartoi 25kg edo 30kg, kaxa marroia\nBerunezko denbora 15 lanegun\nOrdainketa % 30eko gordailua eta saldoa B / L kopiaren aurka\nMakurdura bikaina berreskuratzeko eta errendimendu mekaniko onak direla eta, PET hariztia zuntz naturalaren eta zaldiaren ordezko aproposa bihurtu da erratz finetatik pintzeletara bitarteko hainbat aplikaziotan. Are gehiago, PET harizak errendimendu mekaniko fisiko ona mantentzen du tenperatura zabalean.\nEsperientzia XINJIAk hamar urte baino gehiago daramatza plastikozko harizpien alorrean lanean, bezeroaren premia errealen eta zorrotzenen aurrean nola konpon daitekeen ulertzen du, irtenbide praktikoak eta eraginkorrak ematen ditu.\nMetodologia egituratua eta malguaGure frogatutako ikuspegiak zure eskakizunak garaiz eta helburu prezioa asetzeko aukera ematen digu. Zure beharretara egokitzen gara eta eskuila industriaren edozein unetan aritzen gara.\nBazkide fidagarriaEskuila fabrikatzaileei zure negozio helburuekin laguntzen diegu garatutako zuntz berriak eskainiz. Plastikozko harizko fabrikatzaile profesional gisa, gure lana egiteko modu bakarra negozioaren balio erreala eta neurgarria eskaintzea dela uste dugu.\nArrakastatsuaGure negozio gehienak ahoz ahokoak dira, gure bezeroei esker. Negozio arrakastatsua bezeroei beren produktuen lehiakortasuna indartzen lagun diezaieketen moduan definitzen dugu. Gure arrakasta arrakastatsua ondo bukatutako eskaerei zor zaie. Zuntz bakoitza esperientziadun langileekin eta QC kontrol zorrotzarekin ekoizten da.\n12 orduko epean zure kontsultaren inguruko iritzi azkar bat bidaliko da. Prestakuntza eta esperientzia duten langileak prest daude zerbitzua eskaintzeko.\nLanaldia: 8:00 - 17:00, astelehenetik larunbatera (UTC + 8).\nGurekin duzun harreman komertziala isilpekoa izango da edozein hirugarrenentzat.\nFabrikatzaile profesionala Hamar urte baino gehiago plastikozko harizkien arloan egonik, 12 produkzio-lerro ditugula hilero 300 tonako bezeroen eskakizuna bete dezakegula ziurtatzen dugu.\nKalitate fidagarria Zuntzak ematen dizkiegu etxean eta atzerrian ospetsu diren eskuila eta erratz fabrikatzaile askori, eta horrek kalitatea bermatuta dagoela dio\nPrezio lehiakorra Gure prihau bateragarria da kalitate hobearen arabera, etalehentasunezko prezioa kantitate handian eskaintzen da.\nEntrega puntuala Bezeroen larruan jartzen gara eta garaiz entregatzeko konpromisoa hartzen dugu.\nEnpresa ugari dago aukeran. Baina hitzaldi gutxiago eta ekintza gehiago nahi baduzu, azkar ondorioztatuko duzu zure aukerarik onena garela.\nHurrengoa: pa 6 harizko zuntzak


Korrikaren 22. edizioa apirilaren 8an pasako da Oriotik, goizaldean - Orio - Karkara.eus\nKorrikaren 22. edizioa apirilaren 8an pasako da Oriotik, goizaldean\nJulene Frantzesena 2022-01-19 11:46\nGoizaldean Zestoatik, Zumaiatik, Getariatik, Zarauztik eta Oriotik; aldiz, eguerdian igaroko da Korrika Errezildik, Azpeititik nahiz Azkoititik. Martxoaren 31n hasiko da Korrikaren 22. edizioa Amurrion (Araba), eta Euskal Herrian barrena ibilita, apirilaren 10ean Donostian bukatuko da.\nAEK-k gaur jakinarazi du 22. Korrikaren ibilbidea, eta Urola Kostatik apirilaren 8an, ostiralez, igaroko da. Dena den, bi ordu tartetan pasatuko da Korrika eskualdeko herrietatik: goizaldean Zestoatik, Zumaiatik, Getariatik, Zarauztik eta Oriotik; aldiz, eguerdian igaroko da Korrika Errezildik, Azpeititik nahiz Azkoititik.\nMartxoaren 31n hasiko da Korrikaren 22. edizioa Amurrion (Araba), eta Euskal Herrian barrena ibilita, apirilaren 10ean Donostian bukatuko da. Ohi bezala, eskuz esku ibiliko da mezu sekretua daraman lekukoa 11 egunez.\nHitzekin izango da egitasmoaren leloa, AEKren arabera, “euskara hitzetatik ekintzetara eramateko unea delako”. Pirritx, Porrotx eta Marimotots omenduko dituzte aurtengoan, “egindako ibilbidean adierazi duten konpromisoagatik eta ekinagatik”. Korrikaren 22. aldiak iraungo duen 11 egunetan, 2.500 kilometro egingo dituzte parte-hartzaileek.\nHonako hau da 22. Korrika eskualdeko herrietatik apirilaren 8an igaroko den ordutegia –honako lotura honetan ikus daiteke ibilbide osoa–:


Irekia Eusko Jaurlaritza - Gobierno Vasco :: Eusko Jaurlaritza bultzatzen ari den landare exotiko inbaditzaileek kaltetutako guneetarako bisita\nEusko Jaurlaritza bultzatzen ari den landare…\n<img src="https://www.irekia.euskadi.eus/uploads/cover_photos/6170/original/Visita_Urdaibai2.JPG" style="max-width:100%" alt="" />\nIngurumen, Lurralde Plangintza, Arrantza eta Nekazaritza sailak, Biodibertsitate Zuzendaritzaren eskutik Urdaibaiko Biosfera Erreserbako padurak bisitatu dituzte (Kortezubi), espezie exotiko inbaditzaileak erauzteko lanak zuzenean ezagutzeko (Baccharis halimifolia)\nBisita horretan, Biodibertsitate Zuzendaria den German Alonsok zera azpimarratu du “Estatu Batuetatik datorren eta “Chilca” goitizenez ezagutzen den “Baccharis halimifolia” espezie exotiko inbaditzailearen arazoa errotik moztu behar dugu arazo asko sortzen baitizkigu Euskal Autonomi Erkidegoko padurak. Gure helburua gune horiek ondo babestea da”.\nGarbiketa lan horiek Europako LIFE+ (2007-2013) proiektuaren testuinguruan antolatu dira eta guztira 1.860.000 euroko kostua du. Kopuru horretatik Eusko Jaurlaritzako Ingurumen, Lurralde Plangintza, Arrantza eta Nekazaritza sailak %50 ordainduko du eta Europar Batasunak beste %50. Proiektu horrek, gainera beste helburu batzuk ere izango ditu: Lehena, natura eta biodibertsitatea, bigarrena, ingurumen politika eta gobernantza eta, azkena, informazioa eta komunikazioa. Lan horiek aurrera eramateko Pilar Unzaluren departamentuak Eusko Jaurlaritzaren Ingurumen Kudeaketarako Erakunde publikoa den IHOBEren laguntza du.\nEuskal Autonomi Erkidegoan 3 estuariotan ari dira lanak egiten: Urdaibai, Leako itsasadarra eta Txingudi; horiek guztiak Natura 2000 Sarean daudenak. Eta guztietan arazoak berdinak dira:\n“Baccharis halimifolia” kolonizatzaile handia da, landareko 1,5 milioi hazi eman ditzake eta luze zabaldu daitezke. Ur gazitan oso indartsua da, uholdeei eta lehorteei ondo eusten die eta oso handia egin daiteke.\nEspezie moldagarria da. Lurreko ezaugarriak alda ditzake eta inguruko biologian kalte handiak egin ditzake, ekosistemak aldatuz eta bertako espeziek baztertuz.\nPadura altuetan errotzen da, ihitoki gazietan, soroetan eta baso alubialetan\nHabitat horien moldaketak zuzen eragiten die hainbta eta hainbat babestuko espeziei, horien jantokiak ere aldatu eta ustutzen dituelako.\nVisita_Urdaibai2.JPG 700 KB (JPG)\nEusko Jaurlaritzak txilka eta Asiako liztorra espezie exotikoak kudeatzeko eskuliburuak banatu ditu\nURAk flora inbaditzailea kontrolatzeko 16 ekintza sustatu ditu Arabako ibaietan 2018an


Asteon zientzia begi-bistan #247 - Zientzia Kaiera\nAsteon zientzia begi-bistan #247\nEmakume batek irabazi du lehendabiziko aldiz Abel saria, matematiketako sari ospetsua, Nobelaren parekoa. Berrian irakur daitekeen bezala, Karen Keskulla Uhlenbeck du izena irabazleak eta bereziki geometriaren eta matematika fisikoaren arloan ibilia da. Epaileek adierazi dute: “Haren ekarpenek aurrerapauso handiak ekarri dituzte matematiketan igaro 40 urteotan”. Halaber, Norvegiako Zientzien eta Letren Akademiak gaineratu du Uhlenbeck “aitzindaria” izan dela arlo horretan.\nElhuyar aldizkariak ere eman du honen berri. Zehazki, estatubatuarrak Abel saria irabazi du “ekuazio diferentzial partzial geometrikoetan egindako ikerketak” egiteagatik, hala nola, gaugeren teorian eta sistema integragarrietan egindako ekarpenengatik, Akademiak adierazi duen arabera. Texasko Unibertsitatean katedradun emeritua da eta ikertzailea Princetoneko Unibertsitatean eta Ikasketa Aurreratuetako Institutuan ere.\nJuanma Gallego kazetariak argi azaldu du bere testuan: astean zehar izandako lo falta ezin da konpentsatu asteburuan. Boulder-Coloradoko Unibertsitateko (AEB) ikertzaile talde batek loaren banaketari buruzko esperimentua egin du eta hauxe ondorioztatu du: “Gure emaitzetatik iradoki daitekeenez, hain zabalduta dagoen joera hori ez da osasun estrategia egokia: gau eta egun lan egitea, hain zuzen, eta gero lo falta hori asteburuan konpentsatzen saiatzea”. Esperimentua nola egin duten jakiteko, jo ezazue artikulura!\nEmakumezkoen lehiaketetan parte-hartzeko testosterona-maila mugatzea erabaki zuen iaz Atletismoko Federazioen Nazioarteko Elkarteak (IAAF). Neurri horrek kritika asko jaso zituen eta orain oinarri zientifikorik ez duela gogorarazi dute Cara Tannenbaum eta Sheree Bekker ikertzaileek eta, era berean, arau horiek bertan behera uzteko eskatu dute. Elhuyar aldizkariak eman dizkigu xehetasunak.\nParkinsonen gaixotasunaren hiru fase ezberdintzeko sistema garatu dute ikerketan Kinect bideo-joko teknologia baliatuta. Ikerketan garatutako sistema gai da hiru faseak ezagutzeko –gaixotasun goiztiarrak, gaixo garatuagoak eta gaixo garatuak–. Ikerketaren helburua izan da parkinson gaixoen ibilera karakterizatzean kinect erabilita garatutako sistemarekin lortutako informazioa baliatuta. Guztira, 30 gaixo hartu dute parte ikerketan, neurologoek parkinson maila diagnostikaturik.\nAsteon, soinuari buruz gehiago jakiteko aukera eman digu Josu Lopez-Gazpiok. Lehenik eta behin, soinua gerta dadin eta antzeman dezagun, hiru elementu beharrezkoak dira, Lopez Gazpiok azaltzen digunez: soinuaren iturria izango den bibrazioa, bibrazioa hedatzea ahalbidetuko duen ingurunea eta bibrazio hori jaso eta interpretatuko duen hartzailea, esaterako, gure entzumen-aparatua. Horretaz gain, soinuak hiru ezaugarri nagusi ditu –intentsitatea, tonua eta tinbrea– eta horiei esker milaka soinu desberdin bereiz daitezke. Irakur ezazue soinaren ezaugarrien azalpena eta saia zaitez galdera hauei erantzuten: entzun ezin daitezkeen soinuak ba al daude? Eta nola bihurtzen da soinua musika?\nMasa-espektometriari buruzko beste kapitulu bat irakurtzeko aukera izango duzue honetan. Kimikarientzat aski ezaguna da teknika, baina esan beharra dago proteinak analizatzeko azken hiru hamarkadetan soilik erabili dela. Jakina da proteinek interesa piztu dutela hasieratik, bizidun ororen oinarrizko molekulak direlako. Ildo horri jarraiki, kontzeptu berri bat agertzen zaigu: proteoma, zelula batek une jakin batean duen proteina-bilduma da. Eta hori analizatzen duen diziplina proteomika da, alegia. Eta zer da zehazki proteomikako laborategi batean egiten dutena? Ez galdu!\nAurreko astean ikerketa batek hautsak harrotu zituen: Iberiar penintsularen historia genetikoa aztertu zuten (azken 8.000 urteko historia genomikoa!). Asteon Berriak Iñigo Olalde elkarrizketatu du, Harvardeko Unibertsitatetik ikerketa zuzendu duena. Bertan, Euskal Herriaren eta euskararen historiarako ondorio interesgarriak agertzen dira eta oro har, hipotesi ugari irakurtzeko aukera izango duzue elkarrizketa interesgarri honetan.\nArgitalpen-data: 2019/03/24 · Atala: Dibulgazioa, Zientzia begi-bistan\nKlima-aldaketa Berotze globala bizkortzen ari da. Hala berretsi dute Europako Copernicus programaren datuek: azken lau urteak beroenak izan dira neurketak […]\nAsteon zientzia begi-bistan #199\nMedikuntza Bioteknologiaren bitartez bihotz muskuluak sortzea lortu du Columbiako Unibertsitateko (AEB) ikertzaile talde batek. Zelula ama pluripotente induzituetatik eratorritako kardiomiozitoak […]\nMikrobiologia Zalantzak sortu dira probiotikoen inguruan: badirudi agian ez direla uste zuten bezain eraginkorrak ezta onuragarriak ere. Bi esperimentu egin […]


Irekia Eusko Jaurlaritza - Gobierno Vasco :: Lan eta Enplegu Sailak Diru-sarrerak Bermatzeko Legearen txostenen tramitea hasi du, 110 alegazio sartu ondoren\nLan eta Enplegu Sailak Diru-sarrerak…\nLan eta Enplegu Sailak Gizarteratzeko eta Diru Sarrerak Bermatzeko Euskal Sistemaren Legearen bigarren zirriborroa itxi du, eta 110 alegazio jaso ditu. Horrenbestez, nahitaezko txostenetarako bidali du, Gobernu Kontseiluak urtea amaitu baino lehen behin betiko onartu aurretik.\nMaiatzean jendaurrean eta hainbat forotan aurkeztu ondoren, Idoia Mendia lehendakariorde eta sailburuak entzunaldi-izapideari hasiera eman zion. Izapidea ekainean zehar luzatu zen, eta gutxi gorabehera 300 ekarpen jaso ziren: partikularrak eta eragindako kolektiboak, udalak eta aldundiak, gizarte-eragileak eta hirugarren sektorea. Alegazio guztiei erantzun zaie, eta 110 alegazio onartu dira, osorik edo zati batean, arrakasta-eredua eguneratzeko eta modernizatzeko jatorrizko testua hobetzen dutenak. Eredu hori erreferentzia da Espainian, eta hiru hamarkadatan Euskadiko inbertsio sozial onenetako bat izan da.\nOrain jarraitzen den erreformaren helburua da gizarte- eta familia-errealitate berrietara egokitzea, adingabeak eta adinekoak dituzten bizikidetza-unitateak intentsitate handiagoz babestea, IMVren prestazio berria integratzea eta izapideak erraztea, bai eskubidearen mendeko pertsonei, bai LANBIDEn izapidetzen dutenei. Horretarako, aurreko legealdian Legebiltzarrean erregistratutako lege-proposamena hartu da erreferentziatzat, baina baita hainbat eragilek Legebiltzarrean egindako dozenaka agerraldiak eta IMVren integrazioa ere. Argudio horiekin guztiekin egiten da lege berri hau, zeinak eskubide bikoitza eta elkarrekikotasuna baititu oinarri, aktibazio-politiken esparruan, enplegu-politikekiko lotura, familia-unitate osora bideratutako prestazioak, eta osatzera bideratutako izaera diferentzial eta subsidiarioa, errentak ordezkatzera bideratutakoa baino gehiago.\nEra berean, eutsi egiten zaio enplegu-politikekiko eta gizarteratzeko beste sistema batzuekiko loturari, gure inguruko eredu gehienetan gertatzen den bezala. Legeak aurrera egiten du inklusio-sistemen arteko harremanean, batez ere enpleguarena eta gizarte-zerbitzuena, osasunarekiko, etxebizitzarekiko edo hezkuntzarekiko harremana ahaztu gabe, eta jasotzaileekin inklusio-programa integratu eta pertsonalizatua ezartzeko derrigortasuna txertatzen du.\nBigarren zirriborroak jatorrizkoan ezarritako ildoei eusten die, eta, orain, Gobernu barruko izapidetze arruntera igarotzen da, aginduzko txosten juridiko eta ekonomikoen mende jartzeko, Jaurlaritzaren Kontseiluak urtearen amaieran onar dezan eta Legebiltzarrak eztabaidatu eta behin betiko onar dezan.\nOharra: helburuak eta babes-eredu aurreratuen azterketa azaltzen dituen oinarrien dokumentua hemen dago eskuragarri:\nAurreproiektua hemen dago eskuragarri:


Maria Montessori, mendea bete duen pedagogia aurrerakoia 2017-02-07\nMagisteritza ikasi ostean, atzerrian Maria Montessoriren pedagogia-ereduan formatu ostean, euskaraz lan egiteko gogoz, Aiurri Montessori-eskola ireki dute ikasturte honetan Gasteizen 6 urte bitarteko haurrentzako. Duela mende bete iraultzailea izan zen pedagogo italiarraren metodoak aurrerakoia izaten jarraitzen du gaur egun mundu osoan, askatasunean, errespetuan eta material eta ingurune egokituan oinarriturik, haurra delako bere hezkuntza-proiektuaren ardatz. Haurraren neurrira eginiko eskola da Jundizekoa, non esperimentazioaren, eguneroko bizitza errealaren eta Montessorik berak diseinaturiko material sentsorialaren bidez eta gida bide-lagun duelarik, haurrak bere beharren eta erritmoaren arabera ikasten duen eta garatzen den.\nMagisteritzako ikasketetan ikusi zuten Malen Olaldek eta Nagore Pitillasek “haurrarekiko errespetuan eta askatasunean oinarritzen zen pedagogia” zela eurak asetzen zituena, eta ez oro har hemen hedatua dagoen hezkuntza-eredu tradizionala. Biak Rebeca Wilden bidez iritsi ziren Maria Montessoriren pedagogiara, Olalde Wilden liburuetatik eta Pitillas Pestalozzitik bertatik. Maria Montessoriren hezkuntza-eredutik haurrak zer-nolako askatasunean bizi diren egiten zitzaion erakargarri Pitillasi. Limiteak argi dituen askatasuna da ordea, Montessoriren pedagogia-ereduak oinarrian duen askatasuna, Olaldek zehaztu bezala. Autorearentzat askatasuna haurra autodiziplinan eta independentzian formatzeko bitarteko bat da: “Lehen haurtzaroko hezkuntzan, askatasuna nortasunaren garapenari mesede egiten dion baldintza gisa ulertu behar da, ikuspuntu fisiologikotik nola psikologikotik; eta eragiten dio kontzientziaren garapen libreari ere. Hezitzaileak, ondorioz, bizitzaren gurtze sakon batean inspiraturik, haurtzaroko bizitzaren nolakotasunari interes humano sakon batetik begiratu beharko lioke. Haurtzaroko bizitza ez da abstrakzio bat: haur bakoitzaren bizitza da”.\nIndian formatu zen Pitillas Montessori-gida izateko, eta AEBetan egin zuen ondoren lan; eta Olalde Londresen formatu zen eta Costa Ricara joan zen ondoren lanera. Gasteiza etorri eta Ibone Del Pozo eta Nerea Peralesekin —Katalunian formatuak dira biak— Aiurri Montessori eskola sortu dute ikasturte honetan Gasteizen, Montessori sistemaren bidez euskaraz irakasteko gogoz. Iazko irailean ireki zuten Jundizen ikastetxea, 6 urte bitarteko haurrentzat. 3 urte bitartekoak Haurren Etxean elkartzen dira Del Pozo eta Peralesekin —gaur egun 6 daude, baina 15entzako lekua dago—, eta 3tik 6ra bitartekoak Haurren Komunitatean elkartzen dira, Olalde eta Pitillasekin —12 haur daude eta 25entzako lekua dago—.\nLan itzela izan zen maiatzetik irailera eskola prestatzea, eta irekitzea, baina biziki motibagarria. Jundizko industriagunean eraikia zegoen eskola atondu, material guztiak aukeratu, erosi, prestatu eta asko eurak egin dituzte. Egitasmo pedagogikoa antolatu, matrikulazio- eta aurkezpen-lanak egin, homologazioa erdiesteko hilabete luzetako prozesu burokratikoan murgildu... “baina egunero-egunero hona lanera etortzea aukera zoragarria da —azaldu du Del Pozok—, eta haurrak zeinen gustura etortzen diren ikustea, benetan motibagarria”.\nMaria Montessorik ikuspuntua aldarazi zuen\nAurrerazaletzat kontsideratua bada ere, mende bete du Maria Montessoriren pedagogiak. Haatik, azken urteetan loraldi bat bizi du: ikastaroak, tailerrak, sare sozialetan blogak eta atariak... Montessoriren filosofia eta materialak bogan daude. “Baina izen hori daraman guztia, ez da Montessori —azaldu du Olaldek—.”\nMontessori-eskolak mundu osoan zabalduak daude gaur egun, asko eliteko eskolak dira, baina sorburuan Maria Montessorik (1870-1950) Erromako aldirietako haur pobreekin eta ezinduekin garatu zuen askatasunean eta limiteetan, estimulazioan eta errespetuan, eta, bereziki, haurrarengan oinarritzen den hezkuntza-sistema aurrerazale hau. Montessori Italian Medikuntzan lizentziatu zen lehen emakumea izan zen, eta filosofiatik, psikologiatik eta antropologiatik edan zuen pedagogiara iritsi aurretik, humanista handia zen, kristaua eta feminista. 1898an arazoak zituzten haurrekin lanean hasi zen, eta han ikusi zuen ume haien problema ez zela medikoa, pedagogikoa baizik. Haiei laguntzeko behatzen hasi zen, haurren natura ulertu nahian. 1907an lehen Haurren Etxea ireki zuen Erroman, eta bi urte geroago Montessori-gida izateko lehen ikastaroak eman zituen, eta mundu mailan hasi ziren eskolak irekitzen. Italian bertan zabalkunde handia izan zuen Montessorik idatziriko pedagogiak, Benito Mussolinik haurrak entrenatzeko erabili baitzuen haren metodoa, eta halatsu Adolf Hitlerrek Alemanian, Montessorik berariaz Mussoliniren laguntza ukatu zuen arte, eta bi diktadoreek euren herrialdeetako Monte-ssori-eskola guztiak itxi arte. Montessorik Kataluniara ihes egin behar izan zuen, eta ordutik hainbat lekutan, hala nola, Herbeheretan, AEBetan, Indian... bizi izan zen.\nMaria Montessorik honela zehaztu zuen bere pedagogiaren muina: “Hezkuntza berriaren oinarria haurraren beharrak kontuan izan eta, bere bizitza osoki gara dezan, premia haiek asetzea da”. Hezkuntza tradizionalaren helburua “haurra etorkizun batean bizi behar zuen bizitza sozialerako prestatzea” zela zioen Montessorik, “Haurra ez da ez giza-pertsonalitate, ez gizaki-sozial gisa hartzen, etorkizunean nor izatera iritsiko den izaki bat da, eta formatua ez dagoen bitartean, pedagogia zaharrarentzat, haurra ez da ezer. Baina ez, haurrak nortasun askea du, gizaki guztiek bezala”.\nAskatasuna, limiteak eta errespetua\nAskatasunarena da Maria Montessoriren pedagogia-ereduaren printzipio nagusietako bat, eta Aiurri ikastetxeko gidak erakarrri zituen kontzeptu nagusia ere bai. Baina askatasun hori limiteekin bat eginik dator, Olaldek argitu bezala: “Haurrak askatasuna behar duen bezalaxe, limiteak behar ditu seguru sentitzeko. Eta lehen limitea da nire askatasuna bukatzen dela zurea hasten denean. Limite horiek guztiak, ordea, errespetuan oinarritzen dira: norbere buruaren errespetuan; gainontzekoekiko errespetuan bigarrenik, eta ingurunearekiko errespetuan hirugarrenik (materiala zaintzea, ingurunea zaintzea...)”. Errespetua baita, izan ere, Monte-ssoriren metodoaren beste hitz gakoetako bat: batetik aipatu berri dugun errespetu hirukoitza (norbere buruarekiko; hurkoarekiko eta ingurunearekiko) eta, bestetik, haurrarekiko errespetua da pedagogia-eredu hau berezi egiten duen gakoetako bat: “Haurren beharrak, interesak eta erritmoak errespetatzea da Montessoriren metodoaren muinetako bat —Pitillasen hitzetan—. 6 urte bitarteko haur hauek —eta nagusiagoek, eta helduok ere— beharrak dituzte, korrika egiteko beharra dute, oihu egiteko beharra... ez da kapritxo bat; beraz, behar hori mozten badiegu, korrika egiten uzten ez badiegu, edo mugitzeko aukeraren bat ematen ez badiegu, ondorioak izango ditu, ez du, adibidez, lan egiteko gogorik izango. Haurraren mugimendua errespetatzea, interesak errespetatzea, bere heziketa-prozesua errespetatzea da. Montessorik idatzia utzi zuen, ‘ez iezadazue niri jarraitu, jarrai iezaiozue haurrari’”.\nMontessorirentzat haurra ikasketa aktiboaren bidez heltzen eta hezten da, pedagogoarentzat haurra izaki aktiboa baita a natura. Hartara, hezkuntzaren egitekoa haurrak dakarren jarrera hori, gizaki bezala osotasunean eta armonian errealiza dadin, gidatzea eta orientatzea da. Haur bakoitzari, bizi-tzako alor guztietan, bere gaitasunetan garatzen laguntzea da Montessoriren hezkuntza-helburua. Gaitasun sozial eta emozionalerako, jabekuntza fisikorako eta jardun akademiko eta intelektualerako prestaketa kognitiborako bideratuak daude beraz, Montessori-eskolako jarduerak.\nHorretarako guztirako, giden laguntza daukate haurrek: Del Pozo, Perales, Pitillas eta Olalderena, “gu ez gara irakasleak, gidak gara”. Montessori-eskoletan, gida bat eta laguntzaile bat egoten da haurrekin, gidak hala eskatzen duen haurrari arreta osoa eskaintzen dion bitartean, laguntzaileak gelako gainontzeko haurrak artatzen ditu. Aiurrin, ordea, laurak dira gida formatuak, eta egunez egun txandatu egiten dute gidaren eta laguntzailearen rola. “Gure lana, lehenengo, behatzea da —azaldu du Pitillasek—. Eseri eta haurrak behatzen ditugu: nola sartzen diren gelan, zer material aukera-tzen duten, edo aurretik zenbat kostatzen zaien material bat aukeratzea —aukeratzen ikastea bera prozesu bat baita—, material batekin zenbat denbora daraman behatzen dugu, zer material eskain diezaiokegun haren interesa asetzeko... Hezitzaileok bigarren planoan jartzen gaitu Montessoriren pedagogiak, erdigunean haurra dago, haurra baita bere ikasketa-prozesuaren protagonista”. Honela idatzia utzi zuen Montessorik 1909an: “Gure sisteman hezitzaileak, aktiboa baino gehiago, pasiboa izan behar du, eta bi osagai dituen pazientzia behar du, jakin-min zientifiko handia eta behatu nahi duen fenomenoarekiko errespetu erabatekoa. Haurtzaroan bere dizdira intelektualarekin agertzen den gizatasuna, begirune erabatekoarekin errespetatu behar du gidak”.\nEgunik egun, hilabeterik hilabete, kurtsorik kurtso, haurrak adinean aurrera doazen neurrian, gidaren parte-hartzea gero eta txikiagoa izatea da helburua. “Gidak gero eta pasiboagoak izatea da asmoa, eta haurrak gero eta aktiboago euren ikasketa-prozesuan” —azaldu du Olaldek.\nBehaketaren ondorioz, gida formatuak jakingo du haurrak unean unean zer interes duen eta elikatuko du haren hezkuntza- eta garapen-prozesuan aurrera egiten laguntzeko. Izan ere, Montessorik zioen haurrek sentiberatasun bereziko garaiak igarotzen dituztela, 0-6 bitarteko epean haurrek adimen xurgatzailea dutela zioen, interes eta jakinmin bereziko etapak, “haurrek gaitasun eta posibilitate handiak erakusten dituzten garaiak dira. Esate baterako, haur bat une batean ariketa konkretu batean interesatzen da biziki, adinean aurrerago eginaraztea alferrekoa litzatekeen jardueran. Energia guztia ariketa zehatz horretan kontzentratzen duenean, haurra denbora luzez murgiltzen da jardueran eta zehaztasun eta pazientzia ikaragarriz exekutzaten du, helduak ere imitatu ezingo lukeen zehaztasunez. Garai sentibera horretan funtzio bat beregana dezake, edo gaitasun batez modu perfektuan jabetu daiteke, esate baterako, garai batzuetan soilik barneratzen dira hizkuntza baten soinuak, eta jabe daiteke hizkuntzaz betiko primeran. Hezkuntzan garai sentibera hauek baliatzen baldin badira, emaitza ikaragarriak lortzen dira, inteligentziaren progresio jarraiari eta uniformeari loturiko aurreiritziekin zerikusirik ez dutenak”.\nMontessori-gidak, behaketaren bidez garai horiez jabetu eta haurren garai bakoitzeko interesa elikatu behar dute aproposa den materiala, jarduera edo ekintza proposatuz. Horixe da, Aiurriko lau giden arabera, hezkuntza-sistema honen erronkarik zailena, “unean-unean haur bakoitza nola dagoen behatzea, zer interes duen eta nola elika daiteken aztertzea eta proposamen estimulagarri bat egitea” —Del Pozoren hitzetan—. Baina, era berean, Montessorik berak, gako horretan ikusten zuen bere metodoaren arrakastaren oinarria.\nBere hezkuntza-helburua lortzeko, eta haurrek garai sentibera bakoitzean duten interesa elikatzeko, printzipio didaktiko batzuk ezarri zituen Montessorik: Espazioaren antolaketa, ingurune eta material egokitua haurren interesen arabera (garapen-aldi bakoitzari loturiko interesa), eta haurrarengan zentraturiko didaktika (aktiboa beraz, indibiduala eta ikertzailea).\nEsperimentaziotik dator jakintza\nAiurriko espazio osoa zaindua da. Ederra da. Goxoa. Armoniotsua. Ordenatua. Estimulgarria zinez. Eta natura deitzen du. Bost txokotan atonduak daude Haurren Etxea eta Haurren Komunitateko gelak: bizitza praktikoa; ingurune sentsoriala; lengoaia; matematikak eta artea. Haurren Etxean sartu eta berehala eskailera hori bat dago, eta ispilu bat aurrealdean. Haurtxoak bere burua proban jarriko du eskaileretan gora eta behera, psikomotrizitate lodia landuz, eta ispiluan jarraituko ditu bere mugimenduak, bere burua eta gorputza ezagutuz, gaitasunez eta ezintasunez jabetuz. Ondoan, hainbat material ditu bere tamainan, bere eskura. Montessorik berak sorturiko piezak dira, puzzleak, irudi geometriko eta kolore primarioetako material sentsorialak, enkajatzeko piezak, barneratzeko zilindroak... psikomotrizitate fina lantzeko. Ondoko gelan —Haurren Komunitatean— antzeko materialak izango dituzte, baina konplexuagoak. Manipulazioaren esperientziak dakar jakintza intelektuala. Beste txoko batean eguneroko bizitza praktikoko elementuak dituzte: botoiak lotzeko eta askatzeko oihaldun markoak; kremailerak... norbere burua zaintzeko txokoa, eskuak eta arropak garbitzeko txokoak... Lengoaia lantzeko materialak daude ondoan, beti ere objek-tu edo animalia errealetatik abiaturikoak... “Lengoaiarekin hasiera-hasieratik hasten gara lantzen, guztiari hitza jartzen baitiogu, bai bizitza praktikoko gauzak egiten ari direnean edo baita material sentsorialekin lanean ari direnean ere”. Euskara eta ingelesa dira ikastetxean erabiltzen dituzten hizkuntzak, gida batek euskaraz egiten die haurrei eta besteak ingelesez, bi hizkuntzak barneratzen joan daitezen.\nHezitzaileen arabera, lanik handiena, une oro haurren erreferente eta eredu izatearekin batera, anbienteak ondo pentsatzea eta prestatzea da. Halaxe adierazi zuen Monte-ssorik berak ere: “Hauxe da arazo berria: haur gogotsu eta aktiboarentzat egokituriko anbientea prestatzea. (...) Materiala eta ingurunea egokitzean, modu analogoan, estudioa ari gara bideratzen, trebezia intelektuala. Gure metodoak tradizio zaharrak hautsi ditu: haurra geldi egotera behartzen duen bankua kendu du eta irakaslearen plataforma kendu du, hezitzaileak ez baitu gehiago ohiko metodoetan beharrezko diren leziorik eman behar. Gauza hauek eraldaketa sakonago baten azaleko lehen ekintza dira, haurrari bere joera naturalen arabera libreki ekiten uztean oinarritzen den eraldaketa”.\nBizitza praktikoari eskainitako alorra eta material sentsomotrizarekin atonduriko txokoa erabiltzen hasten dira haur txikiak lehen-lehenik, eta, ondoren, oinarrizkotik material konplexuagoetara, konkretutik abstraktura igarotzen dira, haur bakoitza bere erritmora, apurka matematiketara iritsiz. “Baina guztia prozesu bat da —adierazi du Olaldek—, ikasketa-prozesu bat; adibidez, bizitza praktikoaren txokoan edo sentsomotrizean erabiltzen dituzten objektuek 10eko oinarria dute, —dorre arrosak 10 aldeko 10 kubo ditu, adibidez—, irudi geometrikoak erabiltzen dituzte txikitatik... horrela urrats bakoitza hurrengorako prestaketa bat da”.\nGuztiak material errealekin eta naturalekin osaturiko txokoak dira, armoniotsuak, eta ikerketa estimulatzen dutenak. Begietara ederrak. Eta haurren neurrikoak dira. Espazioak, Montessorirentzat haurren behar eta gaitasun fisiko eta psikologikoak ase behar baititu. Material eta esperientzia aukera zabal bezain zaindua eskainiko dituen ingurune egokitua da pedagogiaren beste oinarrietako bat. Montessoriren aburuz, “haurrak bere independentzia eskuratzeko eta libre izaten ikasteko, haurrarentzat ingurune estimulagarri eta natural bat egokitzea da bidea, bere burua eraikitzeko aukera izan dezan deskubrimendu pertsonalaren bidez”.\nEspazioak eta material gehienak antzekoak dira Aiurrin eta munduan zehar barreiatuak dauden ehunka Montessori-eskoletan, antzekoak baina bereiztasunekin: tokian tokiko kulturak, idiosinkrasiak eta ekosistemak bereizten ditu haurrei eskaintzen zaizkien materialak: “Txartelak erabiltzen ditugu, adibidez, objektuak eta izenak erlazionatzeko; animalien kasuan, esate baterako, hemen bertan aurki ditzaketen intsek-tuak dituzte txarteletan; garraiobideen txarteletan, berriz, Gasteizen ikus ditzaketenak...” eta antzera, artearen txokoan aurki ditzaketen instrumentu, ipuin eta materialak ere, “Montessoriren beste printzipioetako bat da tokian tokiko kulturari garrantzia ematea”.\nBaina txoko batek ez du zentzurik ondokoa gabe, guztiak orokortasunean hartzen du zentzua. “Osotasunean egiten dugu lan —azaldu du Pitillasek—. Haurrari ere osotasunean begiratzen zaio, hori izan zen Montessoriren beste ekarpenetako bat”.\nMaterialak dira eskola honen bereizgarrietako bat. Arreta deitzen dute sartu eta berehala. Txukun eta ordenaturik, guztiak haurren neurriko apalategietan, eskura. Maria Montessorik eta bere kideek urtetan egindako ikerketaren emaitza dira, pentsamendu logikoa eta ikerketa estimula-tzeko tresnak dira, sinpleak baina erakargarriak. Material sentsorialak garapenaren etapa honetako haurren beharrei erantzuten dio, psikomotrizitatea eta inteligentzia lantzeko. Ikusmena, dastamena, entzumena, ukimena, garapen termikoa, muskularra... lantzeko aukera ematen duten materialak daude, zilindroak enkajatzea, kuboen eta prismen dorreak eraikitzea, koloretako listoiekin eskailera eraikitzea, figura poligonalen eta esferikoen enkajatzea, telak, buztina, kristalezko pitxerrak... etabar dute eskura. “Kanpoko mundua dago hemen —Pitillasen hitzetan—, mundu erreala”. Haurrak aukeratu duen material hori, edo horretarako prest ez badago bere interesekoa izan daitekeen aurreko material bat, edo errazegia bada konplexuagoa den bat, aurkeztu egingo dio gidak, aurkezpen formal baten bidez materialaren nolakotasuna azalduko dio haurrari, ondoren, berak manipula dezan, proba egin dezan.\nLanak, normalki indibidualak izaten dira, baina komunitateak garrantzi handia dauka eskolan. Olaldek jarri du elkarlanaren adibidea: “Dilistak ontzi batetik bestera pasatzen ari den haurrari elikagaia lurrera erortzen bazaio —gaur goizean gertatu den bezala—, berehala datoz beste lau haur laguntzera”. Banakoa eta komunitatea baititu jomugan Montessoriren hezkuntza-programak, 1914an Nazioarteko Montessori-ikastaroan esan zuen bezala: “Biologiari dagokionez, guk banakoaren garapen naturalari lagundu behar diogu; eta ikuspuntu sozialari dagokionez, berriz, banakoa preparatu behar dugu ingurunerako. Hezkuntzaren bi fase horiek beti elkarrekin lotuak daude, eta bata edo bestea aurretik jarriko da, haurraren adinaren arabera”.\nHaur bakoitzak, egunean zehar, bere interesaren arabera egiten du lan material batekin edo bestearekin, txoko batean edo bestean, Olaldek azaldu duen eran: “Haurrek, berez, alor guztiekin dute interesa, izatekotan material batekin edo bestearekin ez dute edukiko interesik, eta, hortaz, gure lana izango da erakargarriago zaion zerbait aurkeztea, alor bakoitza lantzeko; adibidez, Matematikak lantzeko material asko baitaude”. Material horiek autozuzenduak dira, eta gidak ez dio jarduera “ondo” edo “gaizki” egin duen esango. “Guk ahalik eta gutxien erabiltzen dugu “ondo” edo “gaizki”; haur bati ura pitxer batetik bestera pasatzean erori egin baldin bazaio, joan eta garbitu egingo du; ez da gaizki egin duela, baizik eta ikasten ari dela. Ez dugu nahi haurrak gure onespena bilatzea; baizik eta bakoitzak bere buruarekiko onespena eta ziurtasuna dira garrantzitsuenak; beregandik gogoa piztea egindakoa hobetzeko”.\nNorbere gogoa eta interesa ikasketa-prozesuan funtsezko estimulagarri dira. Baina baita ondokoak lanean ikustea ere. Adin ugari daude bi geletan nahasturik, eta 3 urtekoak 6 urteko haurra irakurtzen ikustea, adibidez, lanari ekiteko estimulu garrantzitsua da haurrentzat, garapen intelektualaren pizgarri ez eze, garapen sozial eta emozionalerako akuilu da. “Hori oso printzipio aberatsa da —Olalderen aburuz—. Bizitza horrelakoa da, ez gaude adinetan bananduak, eta hori oso aberasgarria da elkarbizitzarako eta ikasketarako. Handiek lagundu egiten diete txikiagoei, eta txikienek imitatu egiten dituzte handienak. 3 urteko haur bat 5 urteko haur bat letra baten soinuak esaten ikusten duenean, letrak elkarrekin jartzen eta irakurtzen ikusten duenean, 3 urteko haur hori oraindik lengoaia idatzia eta irakurketa lantzen hasi ez bada ere, gutxinaka bere burua prestatzen ari da besteak ikusiz, eta interesa pizten zaio. Guztiak 3 urteko haurrak izango bagenitu, hori ez zen gertatuko. Gidak gero eta rol pasiboagoa hartzen dugun neurrian, beste haurren esku-hartzea handitzen doa, eta adin desberdintasun hori beharrezkoa da. Behin berriro, eskolan gertatzen dena errealitatearen isla da”. Emozioek leku handia dute Aiurrin, “eguneroko bizitzan, berez, lekua dutelako —Pitillasek dioen bezala—. Haurrak nola sentitzen diren, baina helduok ere nola sentitzen garen azaltzen dugu, gu ere gela honetako parte baikara, eta eurek ere euren emozioak sentitzeko eta ulertzeko, triste ote dauden edo nekatuta ote dauden azaltzeko, gu ere nola sentitzen garen azaldu behar dugu”. Ipuinak dituzte, bereziki, emozioez jarduteko tresna.\nEgun bat Aiurrin: programaziorik gabeko ikasketa\nEguna goizeko bederatzietan hasten da Jundizko ikastetxean, nahiz eta haur batzuk lehenago gelditzen diren zain- tzan. Haur bakoitzak, egunean zehar, bere interesaren arabera aukeratzen du jarduera, materiala, txokoa. Egunak ez dauka programarik aurrez diseinaturik. Haurren Etxean hamaiketakoa egitera elkartzen dira ordu horretan. Del Pozok azaldu duen eran, haur bakoitzak manteltxoa eta kubiertoak jartzen ditu, eta elkarrekin jaten dute fruta, jogurta edo dagoena. Haurren Komunitatean 10etan zerbitzatzen dute jana, fruta, jogurta, humusa ogiarekin... eta haurrek eurek zerbitzatzen dute nahi dutena goiz osoan zehar, eta banaka, binaka... jaten dute, baina nahi ez duenak ez du jaten. “Hamaiketakoa ere beren burua ezagutzeko garaia da, beste modu bat da: noiz daukaten gosea eta noiz ez ikustekoa, zer gustatzen zaien eta zer ez...”.\n11:30etatik 12:30etara kanpora ateratzen dira Haurren Komunitatekoak. Bi belaze dituzte, eskolaren alde banatan, Waldorf materialarekin atonduak. Baina lehenago atera nahi duenak ere badauka aukera —gehienez bi atera daitezke aldiko—. “Ateratzeko beharra daukanari aukera eman behar zaio —kontatu du Pitillasek—; hemen barruan ezin dute korrika egin, edo jauzi edo oihu... baina horretarako premia daukan umeari aukera eman behar zaio, gainera, bestela ez da gauza izango lanean kontzentratzeko”.\nEta hau guztia, haurren ikasketa-prozesua eta Maria Montessoriren sistemaren oinarriak, gurasoei komunikatzen dizkiete lau gidek. “Gurasoekin dugun komunikazioari garrantzia handia ematen diogu —azaldu du Olaldek—. Egunean egunean, haur bakoitzari buruz eman dezaketen eta eman dezakegun informazioa garrantzitsua da, berandu esnatu dela, edo gaizki lo egin duela... informazio horrekin guk uler dezakegu haurra nola dagoen gelan... eta alderantziz, guk haur baten inguruan gelan sentitu duguna ere komentatzen diegu”. Dena den, onartzen dute hezkuntza-eredu tradizionaletik Montessori-eredura “deseraikitze” lan bat egin behar dela, baita gurasoen kasuan ere. “Haurrak, erabakiak eta aukerak egiteko ikasten joan behar duenez, gurasoak ere animatzen ditugu etxean hala joka dezaten, eskolaren eta etxearen artean harreman bat egon dadin. Etxean denbora guztian zer egin behar duen esaten badiote haurrari, posible da eskolan gero galdua sentitzea... Hezkuntza oso estriktotik erabateko libertinajera pasa garenez, garrantzitsua iruditzen zaigu, guk hemen askatasun eta limiteen artean, nola egiten dugun lan azaltzea”.\nHurrengo erronka homologazioa lortu eta Aiurri Lehen Hezkuntzara zabaltzea da. Maria Montessorik, berez, lehen haurtzarorako idatzi zuen bere pedagogia, baina bere kideek, mundu mailan, Lehen Hezkuntzako eta Bigarren Hezkuntzako ikastetxeak pentsatu eta garatu dituzte. “Gure haurren ikasketa-prozesuari jarraipena eman nahi diogu –azaldu du Del Pozok–.”